Посебни колективни уговор за запослене у локалној самоуправи, на захтјев Синдиката локалне самоуправе, управе и јавних служби РС, биће продужен на годину дана - SAVEZ SINDIKATA REPUBLIKE SRPSKE\nNaslovnaAktuelnoPosebni kolektivni ugovor za zaposlene u lokalnoj samoupravi, na zahtjev Sindikata lokalne samouprave, uprave i javnih službi RS, biće produžen na godinu dana\nPosebni kolektivni ugovor za zaposlene u lokalnoj samoupravi, na zahtjev Sindikata lokalne samouprave, uprave i javnih službi RS, biće produžen na godinu dana (Foto: Info Bijeljina)\nPosebni kolektivni ugovor za zaposlene u lokalnoj samoupravi u Republici Srpskoj biće produžen na godinu dana, rekao je danas novinarima u Bijeljini Branko Zelenović, predsjednik ovog sindikata. Već sljedeće sedmice očekuje potpisivanje posebnog kolektivnog ugovora, što je bio najvažniji zahtjev Sindikata lokalne samouprave, uprave i javnih službi RS. U ovoj godini u sindikatu očekuju i da plate budu povećane za najmanje 10%.\n„Tu inicijativu su podržali i predstavnici Saveza opština i gradova Srpske, te je proslijedili svim opštinama i gradovima Srpske. Očekujem da će, kada bude potpisivanje kolektivnog ugovora, Ministarstvo lokalne uprave i samouprave dati saglasnost da sve jedinice lokalne samouprave koje imaju sredstava u svom budžetu mogu povećati platu zaposlenima u lokalnoj samoupravi“, rekao je Branko Zelenović.\nBranko Zelenović je rekao da su u prošloj godini, na osnovu zahtjeva Saveza sindikata, zajedno sa Vladom Srpske, povećane plate zaposlenima u upravi i javnim službama – u zdravstvu, u prosvjeti, u Ministarstvu unutrašnjih poslova, a lokalna samouprava je već 10 godina bez povećanja plata. Sindikat lokalne samouprave, uprave i javnih službi neće stati, nego će tražiti da i ove godine dođe do povećanja plata, kako u privatnom tako i u javnom sektoru. Podsjetio je da se plate zaposlenih u lokalnoj samoupravi razlikuju od lokalne zajednice do lokalne zajednice i da je najniža cijena rada 100, a najveća 135 KM.\n„Važno je na kraju naglasiti i da su pojedinci, kako bi izazvali haos kod zaposlenih u lokalnim zajednicama u Republici Srpskoj, šireći neistine, slanjem prijetećih poruka u sve to pokušali da uvuku i pojedine gradonačelnike, što mi najoštrije osuđujemo“, rekao je Branko Zelenović.\nBranko Zelenović, predsjednik Sindikata lokalne samouprave, uprave i javnih službi RS (Foto: Info Bijeljina)\nVlada Republike Srpske je na današnjoj sjednici usvojila zaključak da se posebni kolektivni ugovor za zaposlene u lokalnoj samoupravi produži. Zaključak je usvojen nakon zahtjeva Sindikata lokalne samouprave, uprave i javnih službi Republike Srpske.


„Stadija“ donosi velike promene u gejmingu\n„Stadija”, nova Guglova gejming platforma, predstavlja jednu vrstu pokušaja da se potpuno promeni način na koji će ljudi širom sveta koristiti video-igrice.\nOva striming platforma bi trebalo da omogući igračima da igraju bilo koju video-igricu na bilo kom od povezanih uređaja, što uključuje mobilne telefone, tablete, laptopove, računare i pametne televizore. Osim toga, „Stadija“ će u početku moći da strimuje igre u 4k rezoluciji, a u planu je da se kvalitet poboljša na 8k rezoluciju.\nOno što „Stadiju“ čini unikatnom jeste činjenica da igrice više neće morati da se skidaju niti instaliraju, a neće biti potrebna ni posebna konzola ili računar za njih. Igrice ćete moći da otvarate direktno preko Gugl Hrom pretraživača, pritiskom na dugme „Play“, a kako je Gugl obećao, one će se učitavati u roku od 5 sekundi.\nOva platforma bi mogla stvoriti potpuno nov način igranja igrica, ali i nove načine da gejming studiji prodaju i reklamiraju svoje igrice. Ovime možemo zaključiti da će stvaranje ove platforme svakako doneti velike promene u celoj industriji.


PCVesti - Logitech kupuje kompaniju LifeSize Communications\nLogitech kupuje kompaniju LifeSize Communications\nby tnewson 14.11.2009 13.11.2009\nKompanija Logitech saopštila je da će za 405.000.000 dolara kupiti kompaniju LifeSize Communications koja proizvodi opremu za HD video komunikaciju.\nPoslovanje Logitecha u oblasti komunikacija većim delom je posvećeno Web kamerama, tako da su predstavnici kompanije izjavili da će kupovina kompanije LifeSize Communications omogućiti ponudu sistema za komunikaciju za drugačija okruženja od stonih računara. Proizvodi kompanije LifeSize Communications namenjeni su širokom krugu korisnika, uključujući i preduzeća koja žele ovu tehnologiju u svojim prostorijama za sastanke, mala i srednja preduzeća, ali i zaposlene koji svoj kancelarijski posao obavljaju od kuće. Takođe, njeni proizvodi se koriste u ustanovama i firmama u oblasti obrazovanja i zdravstvene zaštite, kao i u državnoj upravi.\nPrema navodima predstavnika Logitecha,kompanija LifeSize Communications ima oko 9000 klijenata i korisnika opreme za video konferencije u 80 zemalja širom sveta.\nKupovinom kompanije LifeSize Communications, Logitech bi postao konkurent drugim kompanijama koje posluju na ovom polju, uključujući i kompaniju Cisco Systems, koja je vodeća na tržištu videokonferencijskih rešenja, pre svega zahvaljujući svojoj tehnologiji TelePresence. Kompanija Cisco trenutno pokušava da za 3 milijarde dolara kupi kompaniju Tandberg, koja se takođe bavi razvojem videokonferencijskih sistema.\nPostupak kupovine kompanije LifeSize Communications bi trebalo da bude okončan u decembru ove godine, nakon što dve kompanije dobiju odobrenje nadležnih regulatornih tela.\n|Search:Find More About Logitech kupuje kompaniju LifeSize Communications|\nSaradnja Logitecha i grupe Queen\nINTEL OSTVARUJE PRIHOD OD 9,5 MILIJARDI DOLARA U DRUGOM KVARTALU GODINE\nRešenje za elektronsko plaćanje iz Atos-a\nMeđunarodni žiri za Diskobolos\ntnews/ 14.11.2009 15.11.2009\nSamsung pripremio sopstveni OS za mobilne telefone\ntnews/ 14.11.2009 13.11.2009


Lisac: "Teško će Cibona u Evroligu" - Sportske.net\nLisac: "Teško će Cibona u Evroligu"\nGeneralni menadžer ABA Lige Roman Lisac obradovao je navijače Crvene zvezde Telekom izjavom da će osvajač Regionalnog takmičenja teško uspeti da se izbori sa finansijskim poteškoćama koje stoje na putu nastupa u Evroligi.\nOprečne informacije mogu se svakodnevno čuti kada je nastup Cibone u Evroligi u pitanju. Iako nema spora da su Zagrepčani zaslužili mesto u evropskoj eliti osvajanjem ABA Lige, mnogi tvrde da finansijski problemi koje klub ima neće biti rešeni u zadatom roku te da će "Vukovi" odustati od Evrolige.\n"Nema dileme da je Cibona osvajanjem ABA Lige zaslužila Evroligu, ali veliku muku joj prave finansijski problemi, koje mora da reši" rekao je generalni menadežer ABA Lige Roman Lisac.\nPrvi čovek Evrolige Đordi Bertomeu dao je Cibosima rok do 13. juna da sačine finansijsku konstrukciju koja im je neophodna za igranje u evropskoj eliti jer će u suprotnom "pozivnica" otići na neku drugu adresu.\nRoman Lisac jedan je od onih koji sumnjaju da će čelnici Cibone uspeti da se izbore sa nagomilanim problemima.\n"I sami su svesni da ne mogu te probleme da sakriju pod tepih. Njihova ideja je pre našeg fajnal-fora bila da sledeće godine igraju samo ABA Ligu, ali desilo se šta se desilo i sada je tu situacija 'napinjanja mišića', kao 'mi možemo'. Ali mislim da će se teško kockice složiti da Cibona isprati zahteve Evrolige" zaključio je Lisac.\nUkoliko se "crne prognoze" Romana Lisca ispostave tačnim, postoji velika verovatnoća da će Bord Evrolige mesto u svom takmičenju ponuditi Crvenoj zvezdi Telekom.\nU tom slučaju, Partizan NIS bi mogao u kvalifikacije za Evroligu ali treba najpre sačekati da Cibona do 13. juna dokaže da li je spremna za EL ili ne, a onda da Bord elitnog takmičenja donese odluke koje bi mogle da idu u korist srpskih klubova.


Dahua noviteti - security radar i kamera 4K rezolucije\nNaslovna | DISTRIBUTER EWE PREDSTAVLJA DAHUA NOVITETE\nDISTRIBUTER EWE PREDSTAVLJA DAHUA NOVITETE\nKompanija EWE COMP, jedan od najvećih distributera IT & Security sistemskih rešenja u regiji, integratorima i projektantima predstavlja Dahua novitete uz pomoć kojih mogu kreirati novu vrednost korisnicima prilikom planiranja i realizacije kada je u pitanju video nadzor projekat.\nVideo nadzor sistemska rešenja predstavljaju vodeći segment sveukupnog tržišta bezbednosnih sistema tehničke zaštite. Segment video nadzor solucija, najveći po obimu prodaje, takođe nažalost prednjači i u, mnogi će se složiti, prevelikoj šarenolikosti opreme koja je danas dostupna tržištu, uz izraženo nisku cenu koštanja i upitnog kvaliteta.\nO tome koliko oprema upitnog kvaliteta i neopravdano niskih cena negativno utiče na poslovanje instalaterskih firmi, ali i o tome koliko muka i problema ovakav pristup zadaje kompanijama krajnjim korisnicima, mogu posvedočiti mnogobrojni primeri iz prakse, gde instalateri gube novac na prekomernim izlascima na teren radi isuviše čestih slučajeva otklanjanja kvarova, dok krajnji kupci gube i novac i živce sa polu-funkcionalnim rešenjima.\nKompanija EWE je zvanični distributer Dahua profesionalnih video nadzor rešenja, koji tržištu i svojim integrator kupcima osim najpotpunijeg lagera profesionalne video nadzor opreme obezbeđuje i svu prateću tehničku podršku, neophodnu za pravilnu implementaciju i dugoročnu sistemsku funkcionalnost.\nKorisnička upotrebna vrednost uvek pobeđuje najnižu cenu\nU Dahua distributivnom portfoliju kompanije EWE, uvek se može pronaći oprema visokog, srednjeg i nižeg cenovnog ranga u skladu sa potrebama i budžetom planiranog projekta. Međutim, ono što EWE izdvaja od drugih Dahua distributera je upravo činjenica da je distributivni program pažljivo optimizovan, sa namerom da se pomogne instalaterima u kreiranju integrisanih pouzdanih video nadzor solucija, koje krajnjim korisnicima donose veću bezbenosnu ali i poslovnu efikasnost.\nOvom prilikom predstavljamo dva noviteta proizvođača Dahua Technology o kojima se možete dodatno raspitati kod kompanije EWE. U pitanju su security radar i nove kamere za video nadzor 4K rezolucije.\nKamere za video nadzor koje pružaju više\nPredstavljamo Dahua kamere za video nadzor serije HAC-HDW1800TL-A koje se izdvajaju od ostatka tržišne ponude upravo po optimalnom odnosu cene i funkcionalnosti.\nOva izuzetna kamera nove tehnološke generacije dolazi sa visoko kapacitativnim imidž CMOS senzorom 1/2.7 inča i u mogućnosti je da isporuči visok nivo detalja u slici zahvaljujući 4K rezoluciji. Sa visokom 4K rezolucijom može se efikasno pokriti veći nadzorni prostor i to sa manjim brojem kamera u sistemu.\nUz nativnu podršku za CVI/CVBS/AHD/TVI prenos signala, kao i sa ugrađenim mikrofonom za audio funkcionalnost, i sa IP67 stepenom zaštite za instalaciju kako u spoljnom tako i u unutrašnjem okruženju, spektar primene ove kamere je praktično neograničen.\nZbog veoma povoljnog odnosa cene i kvaliteta(funkcionalnosti), Dahua kamere za video nadzor serije HAC-HDW1800TL-A upotrebljavaju se podjednako na manjim, srednjim i velikim projektima i video nadzor instalacijama.\nI dok se na projektima manje i srednje veličine mahom direktno konektuju na Dahua video nadzor snimače, velika prednost ovih nadzornih kamera dolazi do izražaja kad su u pitanju veliki video nadzor projekti.\nNaime, zahvaljujući ONVIF kompatibilnosti Dahua sigurnosna kamera može lako biti integrisana u neku od vodećih VMS platformi poput npr. Avigilon ili Milestone video menadžmemt softvera.\nIntegrisano IR-LED osvetljenje omogućuje ovoj nadzornoj kameri da efikasno vrši nadzor prostora i do 30 metara u potpunom mraku.\nPosebna pažnja je posvećena funkcionalnom dizajnu kamere, gde je Eyeball kućište kamere konstruisano na način da okretanjem u željenom pravcu može zadovoljiti sve specifične zahteve instalacionog mesta: horizontalno: 0°-360°, uspravno: 0°-78°, rotacija: 0°-360°. Veoma korisna funkcionalnost pre svega sa stanovišta brže, lakše i troškovno efikasnije ugradnje video nadzor opreme.\nZahvaljujući pregrštu korisnih funkcionalnosti, savremenom i funkcionalnom dizajnu, ali i izuzetno dobroj ceni u odnosu na sve ono što sa ovom kamerom možete postići, prognoziramo široku zastupljenost kamernih modela zasnovanih na ovoj tehnološkoj seriji u mesecima i godinama koje dolaze. Raspitajte se kod kompanije EWE, zvaničnog Dahua distributera o ceni i načinima kupovine.\nDahua Technology je ponudu integrisanih solucija unapredila novim Dahua PFR4K-E50 radarom za detekciju ljudi i vozila u funkciji efikasne zaštite velikih prostora.\nDahua PFR4K-E50 radar nezaobilazan je dodatak video nadzor sistemima koji za osnovnu svrhu imaju monitoring i štićenje velikih površinskih prostora. Radar kao integrativni deo video nadzor sistema pomaže u minimiziranju lažnih alarma preciznom detekcijom lokacije na kojoj su uočeni pokreti.\nDahua radar PFR4K-E50 u mogućnosti je da vrši detekcije 64 objekta simultano, na udaljenostima do 50 metara, i pri brzinama od 40km/h. Veoma koristan alat koji u kombinaciji sa nadzornim kamerama čini zaštitu prostora znatno efikasnijom i otpornijom na pokušaje upada.\nKorišćenjem radara integrisanog u video nadzornu instalaciju, Dahua PFR4K-E50 osigurava funkcije koje unapređuju brzinu rada operatera u monitoring centru. Npr. funkcija Radar+PTZ Smart Tracking, omogućuje korisnicima da se nakon detekovanog pokreta od strane radara aktivira i funkcija automatskog praćenja identifikovanog objekta od strane Pan-Tilt-Zoom kamere za video nadzor.\nDodatno, Dahua PFR4K-E50 radar poseduje mogućnost filtriranja identifikovanih objekata, pa tako security operateri u svskom momentu mogu znati više detalja o vrsti pretnje, tj. da li se radi o vozilu ili osobi koja pokušava da uđe u štićeni prostor.\nDahua PFR4K-E50 podržava ONVIF Profile S i Profil G, što dodatno otvara mogućnosti integracije ovog radara sa video menadžment softverima i sistemskim bezbednosnim rešenjima drugih proizvođača. Širok spektar primene Dahua radara otvara nove mogućnosti instalaterskim-integrator firmama, koje sada krajnjim korisnicima mogu ponuditi širi spektar profesionalnih rešenja za video nadzor.\nEWE COMP Distribucija\nKompanija EWE COMP stoji na raspolaganju tržištu i partnerima za sve detalje u vezi sa cenama i generalnom dostupnošću navedenih modela Dahua proizvoda. Dodatno, uz širok spektar prateće ICT i IT opreme, EWE distributivni centar predstavlja one stop shop svim instalater firmama zainteresovanim za saradnju.


ŠAROVIĆ SA NAČELNICIMA IZ SDS-a: Moć u Srpskoj centralizovana, a problemi decentralizovani | Banjaluka.net\nŠAROVIĆ SA NAČELNICIMA IZ SDS-a: Moć u Srpskoj centralizovana, a problemi decentralizovani\nSrpska demokratska stranka ima 15 direktno izabranih načelnika i 5 načelnika koje smo podržali u koaliciji sa drugim partijama. Sa nama su danas oni najbolji predstavnici i SDS-a ali i svih građana. Siguran sam da smo izabrali najbolje – istakao je danas u Banjaluci Mirko Šarović, predsjednik SDS-a, nakon sastanaka sa svih gradonačelnicima i načelnicima SDS-a koji su ostvarili mandate na nedavno okončanim izborima.\n„Sa nama je danas 10 mladih načelnika koji su uzeli prvi put mandate kao predstavnici SDS ali želim da istaknem još desetak mladih kandidata koji nažalost nisu uspjeli da ostvare pobjedu. Ti ljudi su perspektiva naše stranke i garant sigurne budućnosti“ – naglasio je Šarović.\nZamjenik predsjednika SDS Rado Savić kazao je da se SDS nakon ovih izbora dodatno osnažio sa mladim načelnicima opština.\n„Želim da istaknem odličan rezultat Srpske demokratske stranke u izbornoj jedinici 6 jer smo sačuvali primat nad SNSD-om jer imamo 34 odbornika a SNSD 29. Osvojili smo načelničke pozicije u Loparama i Ugljeviku i poziciju gradonačelnika u Bijeljini“ – istakao je Savić.\nI novi gradonačelnik Bijeljine Ljubiša Petrović čestitao je svim svojim kolegama na osvojenim mandatima.\n„Danas je prilika da sa predsjednikom Šarovićem razgovaramo o temama koje nas očekuju u narednom periodu kako bismo ostvarili predizborna obećanja prema našim građanima. Radićemo u interesu svakog građanina i odgovorno ćemo voditi naše lokalne zajednice kako bi svaki čovjek osjetio napredak“ – kazao je Petrović.\nNovi-stari načelnik Istočne Ilidže Marinko Božović rekao je nakon sastanka da će on i izabrani načelnici u Izbornoj jedinici 4 i u naredne četiri godine predlagati rješenja i komunicirati sa građanima kao i do sada.\n„Insistiraćemo na decentralizaciji Republike Srpske jer su trenutno prihodi skoncetrisani na jednom mjestu, a lokalne zajednice treba da dobijaju miliostinju prikazanu kao dobrotu nekih ljudi iz vrha vlasti“ – kazao je Božović.\nNovi načelnik Broda kazao je da je danas za njega poseban dan jer izlazi iz poslaničkog mandata i prestaje biti narodni poslanik a preuzimam poziciju načelnika u Brodu.\n„Ova grupa načelnika SDS-a pred vama predstavlja okosnicu ljudi koji će u narednom periodu donijeti promjene u Republici Srpskoj. Naša politika će biti politika decentralizacije. Ne želimo stanje koje danas imamo a to je centralizacija moći a decentralizacja problema na lokalne zajednice. Političkim sredstvima ćemo se boriti da se to promjeni“ – naglasio je Vidić.\nVidić je još jednom ponovio da su kandidati SDS-a u Izbornoj jedinici 4 pošteno pobijedili na nedavno održanim izborima.\n„Pobijedio je i gospodin Vlado Kovačević kome je pobjeda nekim sumnjivim glasovima putem pošte ukradena. Moramo raditi da se te stvari promjene u budućnosti“ – zaključio je Vidić.


septembar 2021 - KKK Radnički Kragujevac\nVreme je za početak nove sezone. Košarkašice Radničkog u prvom kolu u SBB hali Jezero dočekuju ekipu Proletera 023 iz Zrenjanina. Trener Nenad Milovanović će u novoj sezoni moći da se osloni na „stare kadrove“, ali i na značajna pojačanja, u nadi da će ekipa ostvariti mnogo bolji učinak nego prošle sezone. Utakmica se igra u subotu 2. oktobra sa početkom u 14.30h.\nPročitajte višeKošarkašice Radničkog kreću u nove izazove\nPročitajte višeRadnički i Partizan priredili kragujevačkoj publici nezaboravno košarkaško veče u „ SBB hali Jezero“\nKošarkaši kragujevačkog Radničkog ugostiće beogradski Partizan u prijateljskoj utakmici koja je zakazana za utorak, 7. septembar, od 19 časova u „SBB hali Jezero“. Kragujevačka publika imaće priliku da uživa u vrhunskom sportskom spektaklu, koji će imati i humanitarnu dimenziju, budući da će sav prihod od prodatih ulaznica biti namenjen izdavačkom poduhvatu Svetinje u Vasojevićima.\nPročitajte višePraznik košarke u „SBB hali Jezero“: Radnički domaćin beogradskom Partizanu


Za služenje dobrovoljnog vojnog roka plata od 250 do 300 evra\nPlata vojnika u Crnoj Gori tokom dobrovoljnog služenja vojnog roka trebalo bi da bude između 250 i 300 evra, rekao je generalni direktor Direktorata za ljudske resurse Ministarstva odbrane Mihailo Volkov.\nOglas za prijem u vojnu službu trebalo bi da bude objavljen krajem ove ili početkom naredne godine.\nVolkov je istakao da će Ministarstvo odbrane zaključiti ugovor sa mladićima koji će biti upućeni na vojnu obuku, te da će tim dokumentom biti regulisana međusobna prava i obaveze.\n"Taj mladi čovjek imaće obezbijeđenu ishranu, smještaj, vojničku opremu, uniformu, osiguranje u slučaju povrede, naknadu putnih troškova i vojničku platu. Očekujem, saglasno budžetu za narednu godinu, da vojnička plata bude između 250 i 300 evra", rekao je Volkov.\nVolkov je naveo da Ministarstvo može prekinuti služenje vojnog roka u slučaju da se utvrdi zdravstvena nesposobnost, ako je pokrenut krivični postupak ili disciplinski postupak, ali i na zahtjev vojnika, jer je riječ o dobrovoljnom služenju.\nCrna Gora vojni rok plata\nVojska Crne Gore dobila oklopna vozila vrijedna 2,2 miliona evra\nPolicija i Vojska Crne Gore na granici sa Albanijom\nLukač: Moraćemo povući policajce, problemi sa migrantima biće još veći\nNove hit serije na ATV-u: "Tate" i "Igra sudbine"\n343 glasova 49%\n177 glasova 25%


Plantaže ostvarile dobre proizvodne rezultate uprkos koroni | MINA\nNaslovnica MINA Business Plantaže ostvarile dobre proizvodne rezultate uprkos koroni\nPlantaže ostvarile dobre proizvodne rezultate uprkos koroni\nPodgorica, (MINA-BUSINESS) – Rezultati ostvareni u proizvodnji u kompaniji Plantaže u prvih osam mjeseci su izuzetno dobri, posebno u uslovima djelovanja koronavirusa, ocijenjeno je na sjednici Odbora direktora tog preduzeća.\n“U ovoj godini, odnosno do polovine septembra, proizvedeno je 13 miliona kilograma vinskog grožđa, 1,5 miliona kilograma stonog grožđa, 850 hiljada kilograma breskve i nektarine, kao i pet miliona flaša vina i prirodnih rakija”, navodi se u saopštenju kompanije.\nNa sjednici je saopšteno da su takvi rezultati ostvareni zahvaljujući izuzetnim naporima zaposlenih i menadžmenta, na svim nivoima.\n“Proizvodni rezultati, u cjelokupnoj primarnoj proizvodnji, omogućavaju da se stvore potrebne zalihe za proizvodnju finalnih proizvoda i održanje kompanije na globalnom tržištu u sljedećoj godini. Bez ovakve primarne proizvodnje svi napori u oblasti prodaje bili bi bespredmetni”, rekli su iz Plantaža.\nKoronavirus je, kako je ocijenjeno, sasvim razorio tržište vina na svjetskom nivou, po raznim osnovama.\n“Ipak, i u takvim uslovima naša služba prodaje i marketinga je ostvarila dobre rezultate, zahvaljujući blagovremenom strategijskom pristupu u ovom segmentu poslovanja”, kazali su iz Plantaža.\nNa sjednici je saopšteno da je ukupan pad prihoda od prodaje vina i prirodnih rakija gotovo 40 odsto.\n“Najveći pad je ostvaren na domaćem tržištu od 62 odsto, zbog pada prometa u turizmu, što je još jedan dokaz da preko 90 odsto naših proizvoda u Crnoj Gori konzumira turista-stranac, dok su ino tržišta ostvarila mnogo manji pad od 15 odsto do 25 odsto. Izuzetno dobri poslovni rezultati ostvareni su u proizvodnji i prodaji stonog grožđa, breskve i nektarine, ribe i riblje mlađi”, precizirali su iz Plantaža.\nUprkos činjenici da je došlo do drastičnog pada prihoda, Plantaže su uspjele da iz tekućih priliva, ostvarenih prodajom svojih proizvoda i usluga, izmire preko 19 miliona EUR obaveza, i to prema dobavljačima 7,3 miliona EUR, u budžet države uplate 4,5 miliona EUR, za neto zarade 620 stalno zaposlenih i preko 600 zaposlenih na sezonskim poslovima 6,1 milion EUR i 1,1 milion EUR za dospjele anuitete prema bankarskom sektoru.\nUz sve teškoće i neizvjesnosti, realizovane su investicije u vrijednosti više od dva miliona EUR.\nOdbor direktora se na sjednici detaljno upoznao sa konačnim Izvještajem o reviziji godišnjeg finansijskog izvještaja Plantaža za 2018. godinu. Poslije njegove analize zaključeno je da će se preduzeti sve mjere iz njegove nadležnosti i u najkraćem roku dostaviti Državnoj revizorskoj instituciji (DRI) plan aktivnosti za realizaciju izdatih preporuka, sa sadržajem mjera, nosiocima aktivnosti i rokovima.\nSa tim ciljem, na sjednici je usvojena odluka o utvrđivanju smjernica po pitanju aktivnosti iz Izvještaja o reviziji godišnjeg finansijskog izvještaja Plantaža za 2018. godinu od DRI. U tom dokumentu su detaljno razrađene sve mjere i aktivnosti, koje treba da preduzme i ispuni Odbor direktora i menadžment u roku od šest mjeseci, za otklanjenje konstatovanih nepravilnosti i datih preporuka.\n“Zbog izraženog interesovanja javnosti u vezi sa vansudskim poravnanjem sa podgoričkom kompanijom OMP Engeenering, konstatovano je da je u toku proces realizacije ove odluke, jer zaključeno poravnanje ima više pravno proceduralnih elemenata koji treba da se u narednom periodu sprovedu, o čemu će crnogorska javnost biti pravovremeno informisana”, rekli su iz Plantaža.\nOdbor direktora je, u okviru svoje nadležnosti, obavio sve potrebne pripreme za održavanje predstojeće Skupštine akcionara. Isto tako, dat je nalog menadžmentu da obavi adekvatne operativne aktivnosti, kako bi se Skupština održala uz poštovanje svih mjera Nacionlanog koordinacionog tijela (NKT).\nIz Plantaža su rekli da je najšira javnost zapazila da se, u dužem vremenskom periodu, a posebno posljednja dva mjeseca, vodi besomučna kampanja protiv te kompanije.\n“To što su kritike, često neosnovane, upućivane Odboru direktora i/ili menadžmentu manje je važno od nemjerljivog softverskog gubika, koji je u najširem poslovnom kontekstu nanijet ovoj kompaniji. Akteri ovih kampanja (ni)jesu imali u vidu da od njenog poslovanja zavisi direktno ili indirektno, u raznim krugovima, 20 hiljada građana Crne Gore, kao i dobrim dijelom imidž poslovanja u našoj državi”, rekli su iz Plantaža.\nOni su dodali da separatni politički interesi nijesu uzimali u obzir ekonomsku važnost kompanije za Crnu Goru.\n“No, bez obzira na sve to ova crnogorska, jedna od rijetkih ili jedina, globalna kompanija, čije se vino pije u preko 40 zemalja svijeta, na gotovo svim kontinentima, će savladati sve aktuelne teškoće i biti i dalje najprepoznatljiviji crnogorski brend”, zaključili su iz Plantaža.\nMINA Business MINA-Business - 26/10/2020\nTirana, (MINA-BUSINESS) - Cijene rominga u regionu se sada plaćaju između 83 odsto i...\nPodgorica, (MINA-BUSINESS) – Crnogorska kuhinja predstavljena je na festivalu Food Planet u Novom Sadu,...\nPodgorica, (MINA-BUSINESS) – Predstavnici Montenegroberze i Zagrebačke berze potpisali su danas sporazum o saradnji,...


ARHIVA, ILUSTRACIJA - Uzorci uzeti od ljudi za testiranje na prisustvo koronavirusa. (Foto: AFP/Rizwan Tabassum)\nU protekla 24 časa, do četvrtka u 15 sati, u Srbiji je preminulo 11 osoba od posledica koronavirusa, dok je još 2.181 osoba zaražena od testiranih 12.480, objavljeno je danas na zvaničnom portalu Ministarstva zdravlja Covid19.rs.\nNa bolničkom lečenju trenutno se nalazi 2.125 osoba, dok je 57 pacijenata na respiratoru. Od početka epidemije, od posledica zaraze korona virusom u Srbiji preminula je ukupno 861 osoba, zaraza je potvrđena kod 55.676 a testirano je ukupno 1.388.716 uzoraka.\nEpidemiolog i član Kriznog štaba Predrag Kon ocenio je ranije u četvrtak da se epidemiološka situacija u Srbiji pogoršava i prelazi iz nepovoljne u vanrednu.\nNa pitanje da li se razmatra zatvaranje zemlje, što je korak na koji su se odlučile mnoge evropske zemlje u ovom trenutku, Kon je odgovorio da je moguća "određena vrsta zatvaranja, da su određene stvari zabranjene", ali da će eventualno ograničenje kretanja biti definisano na neki drugi način, a ne onako kako je bilo na početku epidemije, kada je bio uveden policijski čas.\nKon je za TV Pink istakao da je u Beogradu kritična situacija sa brojem zaraženih koronavirusom i da mora da se spreči dalje prenošenje kako bi se sačuvao zdravstveni sistem.\nKada je reč o bolničkim kapacitetima u Beogradu, on je rekao da će se "raditi ono što se mora" i da će se tražiti prostor za smeštaj, verovatno van glavnog grada.\n"Juče je zabeleženo 1.106 novozaraženih u Beogradu i, nažalost, očekujemo da se porast nastavi tokom sledeće nedelje, ali da neće biti tako naglo povećanje, ali ne možemo biti sigurni da će se to i desiti", rekao je Kon, prenosi FoNet.\nOn je ranije na Fejsbuku ponovo apelovao da građani da izbegavaju masovne skupove, pogotovo one sa uz glasnu muziku i pevanje.\n"Mi se nismo sastajali u Kriznom štabu, i to bi trebalo da se promeni. Drugo, nastupa vikend, a vikend je vreme kada dolazi do najviše zaražavanja u Beogradu zbog tih frekvencija, kontakata, posebno u uslovima gde trešti muzika, gde se naginjemo, vičemo da bismo se bolje čuli... Te situacije se moraju izbegavati ", upozorio je Kon.\nOn je naveo kako je zdravstveni sistem već dva puta pokazao da je spreman i sposoban, ali sada je iscrpljen.


Gebrejesus: Potrebna veća solidarnost u distribuciji vakcina\nTanjug 6. februara 2021. 11:20\nŽENEVA – Broj osoba vakcinisanih protiv korona virusa premašio je ukupan broj slučajeva bolesti od početka pandemije, rekao je generalni direktor Svetske zdravstvene organizacije Tedros Gebrejesus.\nOn je pozdravio ovu vest, ali je i istakao da su gotovo svi vakcinisani iz deset zemalja i pozvao države koje su vakcinisale visokorizične grupe da vakcine podele sa drugima.\nGebrejesus je na konferenciji za novinare rekao da je broj vakcinisanih sada premašio broj obolelih i da su to dobre vesti i izuzetno postignuće ostvareno u tako kratkom vremenskom roku.\nMeđutim, on je napomenuo da su više od tri četvrtine tih vakcina dobili građani u samo deset zemalja koje čine skoro 60 odsto BDP na svetu, prenosi TAS S.\nZbog toga je pozvao zemlje koje su već vakcinisale visokorizične grupe, poput zdravstvenih radnika i starijih, da „podele vakcine“ sa drugim zemljama.\nOvo bi bio najbolji način da zaštite ostatak svog stanovništva, kako je istakao.\nGebrejesus je objasnio da što se duže bude čekalo na vakcinaciju rizičnih grupa širom sveta, to će virus imati više mogućnosti da mutira i da izbegne delovanje vakcina.\nOn je napomenuo da skoro 130 zemalja na svetu u kojima ukupno živi 2,5 milijarde ljudi još uvek treba da administriraju prvu dozu vakcine.\nGeneralni direktor SZO je pozvao na masovnu proizvodnju vakcina protiv korona virusa i rekao da smatra da bi farmaceutske kompanije širom sveta trebalo da pomognu jedna drugoj kako bi mogle da podrže takvu proizvodnju. On je takođe rekao da bi kompanije trebalo da izdaju licence koje bi drugim proizvođačima omogućile da proizvedu njihove vakcine.\nRazmena informacija i podataka mogla bi da omogući trenutnu potrebu neiskorišćenih proizvodnih kapaciteta i da pomogne u izgradnji dodatnih proizvodnih pogodna, pogotovo u Africi, Aziji i Latinskoj Americi, istakao je Gebrejesus.


Bračni par je izašao na ljubavni sastanak, a Ana je pokazala svoju izvajanu figuru i reklo bi se da nikada nije bolje izgledala.\nKrajem decembra 2016. Ana je završila tenisku karijeru, ali očigledno nije prekinula sa vođenjem računa o liniji i treninzima. Ivanovićeva je objavila fotografiju na društvenoj mreži Instagram i još jednom pokazala da izgleda fenomenalno.\nMnoštvo pozitivnih komentara na izgled dobila je ispod slike Ana oduševljenih navijača i pratilaca na Instagramu.\nRafael Nadal odlučio je, usled meseci i meseci rasula u muškom tenisu, da je vreme da se sa Rodžerom Federerom pridruži Savetu igrača. Predsednik ovog saveta je, kao što i dolikuje, prvi reket sveta Novak Đoković, ali njegova dva glavna rivala bi da to promene, ili barem da "umešaju svoje prste" u delovanje saveta.


Kancelarijski kolor kopir aparati / Srednji aparati\nOvaj kompaktni multifunkcionalni uređaj od 20 stranica u minuti omogućava kvalitetnu komunikaciju u boji. Jednostavna integracija, bezbednosne funkcije, jasni troškovi i vrhunska energetska efikasnost čine ga idealnim za male radne grupe.\nOvaj kompaktni multifunkcionalni uređaj od 25 stranica u minuti omogućava kvalitetnu komunikaciju u boji. Jednostavna integracija, bezbednosne funkcije, jasni troškovi i vrhunska energetska efikasnost čine ga idealnim za male radne grupe.\nOvaj kompaktni multifunkcionalni uređaj od 30 stranica u minuti omogućava kvalitetnu komunikaciju u boji. Jednostavna integracija, bezbednosne funkcije, jasni troškovi i vrhunska energetska efikasnost čine ga idealnim za male radne grupe.\nimageRUNNER ADVANCE C5051i predstavlja kompaktno rešenje za rad sa dokumentima za preduzeća koja zahtevaju izvanrednu isplativost i odličnu komunikaciju.


ILUSTRACIJA - Predsednici SAD i Rusije, Džo Bajden i Vladimir Putin\nPredsednik SAD Džo Bajden sastaće se sa ruskim liderom Vladimirom Putinom "kada za to dođe vreme", saopštila je Bela kuća u petak.\n"Neće popustiti. Biće veoma iskren i otvoren o tom odnosu", rekla je novinarima portparolka Bele kuće Karin Žan-Pjer.\nPutin je u četvrtak rekao da bi on i Bajden narednih dana trebalo da održe javne razgovore, na internetu.\n"Predsednik će se sastati sa predsednikom Putinom kada za to dođe vreme. Predsednik Bajden i predsednik Putin imaju različite poglede na svoje zemlje, ali su saglasni da bi trebalo da nastavimo da tražimo načine za saradnju, gde je to od zajedničkog interesa", istakla je Žan-Pjer.\nOdnosi SAD i Rusije dodatno su zaoštreni nakon što je predsednik Bajden u intervjuu televiziji "ABC" potvrdno odgovorio na pitanje novinara da li smatra Putina ubicom i poručio da će ruski predsednik "platiti" zbog mešanja u američke izbore.\nMoskva je posle Bajdenovih komentara povukla ruskog ambasadara iz SAD na konsultacije, a Putin je ocenio da primedbe njegovog američkog kolege odražavaju prošlost i probleme Sjedinjenih Država.\nKremlj je u petak saopštio da je cilj Putinove ponude da telefonom razgovara sa Bajdenom bio sprečavanje potpunog kraha bilateralnih odnosa dve zemlje.\nPutin je stavio do znanja "da ima smisla razgovarati da bi se održali rusko-američki odnosi umesto razmene oštrih kritika" i želeo je da to bude javno da bi se ublažile tenzije zbog Bajdenovih "veoma loših komentara", rekao je Kremlja portparol Dmitrij Peskov.


Početna > Novost > Načelnik Ajnadžić podržava izgradnju koncertne dvorane\nNačelnik Ajnadžić podržava izgradnju koncertne dvorane\nU prostorijama sarajevskog Kamernog teatra 55 u utorak, 13. marta 2018. godine, načelnik Općine Centar dr. Nedžad Ajnadžić i direktor ovog pozorišta Emir Hadžihafizbegović potpisali su pismo podrške izgradnji koncertne dvorane na Marijin Dvoru.\nU pismu koje će biti upućeno uglednim djelatnicima kulture se navodi da Općina Centar u potpunosti podržava izgradnju koncertne dvorane na parceli B4 koja je u obuhvatu Izmjena i dopuna Regulacionog plana ''Gradski centar Marijin Dvor'' – Kvadrtant B. Koncertna dvorana je ugrađena u važeći planski akt na osnovu provedenog međunarodnog konkursa čije provođenje je finansirano od strane Grada Rima i u kome su učestvovale 43 države. Činjenica da je u sastavu žirija bila eminentna arhitektica Zaha Hadid, a od bh. arhitekata Nedžad Kurto i Said Jamaković, rezultiralo je odabirom rada koji je predstavljen na brojnim svjetskim sajmovima arhitekture, prezentiran u stručnim časopisima i ocijenjen izuzetno visokim ocjenama. Koncertna dvorana, planirana na parceli ukupne površine 11.795 m2, je kroz tri podzemne etaže, maksimalne tlocrtne površine 6.300 m2.\nDonošenjem Odluke o pristupanju izradi izmjena i dopuna RP ''Gradski centar Marijin Dvor'' – Kvadrant B, u čijem obuhvatu se nalazi i parcela planirana za izgradnju koncertne dvorane, nije utvrđen režim zabrane građenja, i u slučaju da se pronađe investitor koji bi uložio sredstva za kupovinu zemljišta i izgradnju koncertne dvorane Općina Centar bi mogla izdati rješenje o urbanističkoj saglasnosti i odobrenju za građenje.\nS obzirom na ekonomsko stanje u državi do ovog momenta, nažalost nisu obezbijeđena sredstva za pokretanje aktivnosti na izgradnji koncertne dvorane.\nBitno je napomenuti da je dio zemljišta vlasništvo Općine Centar, a dio je u vlasništvu drugog subjekta. U cilju stvaranja povoljnih uvjeta za izgradnju koncertne dvorane i eventualnog privlačenja investitora za sufinansiranje njene izgradnje jedna od smjernica za izradu izmjena i dopuna pomenutog planskog akta bila je preispitivanje planiranih sadržaja na parceli B4, odnosno jedan od prijedloga bio je stvaranje mogućnosti za izgradnju poslovnih objekata na dijelu parcele i izgradnju koncertne dvorane sa djelimičnom dislokacijom planiranih gabarita, rješenje stacionarnog saobraćaja i istovremeno rješenje trase dijela nulte transverzale. Planirani objekat bi u podzemnim etažama imao vezu sa koncertnom dvoranom i sa Parlamentom. U momentu izrade koncepta plana razmatran je i prijedlog mogućnosti izgradnje koncertne dvorane u sklopu prizemnih etaža planiranih poslovnih sadržaja.\nIzmjena planskog akta je u izradi, te su stvoreni uvjeti i za izradu i dostavljanje novih prijedloga za predmetnu parcelu.\nShodno navedenom, Općina Centar poziva sve relevantne ličnosti iz oblasti kulture da se uključe u prezentaciju lokacije i privlačenje subjekata koji bi pronašli svoj interes u sufinansiranju izgradnje koncertne dvorane, kaže se u ovom pismu.\nDirektor Kamernog teatara 55 i bosanskohercegovački renomirani glumac i umjetnik Emir Hadžihafizbegović je nakon potpisivanja pisma namjere kazao kako je oduševljen ovom inicijativom koja predstavlja još jedan doprinos ambijentu kulture glavnog grada Bosne i Hercegovine. -Koncertna dvorana je prijeko potrebna institucija unutar jednog ovakog grada. Vjerujemo da će u periodu koji je pred nama Sarajevo dobiti koncertnu dvoranu i svakako svi uposlenici Kamernog teatra su na neki načina potpisnici ove inicijative, objasnio je Hadžihafizbegović.


Palma: Dačić je 'drugi Tito u Srbiji' - Izazov\nPalma: Dačić je ‘drugi Tito u Srbiji’\nNovi magazin 13. januara 2018. 13:00\nPredsednik stranke „Jedinstvena Srbije“ (JS) Dragan Marković – „Palma“, ocenio je danas da je koalicija JS i Socijalističke partije Srbije (SPS) „mali šraf“ bez kojeg Beograd ne bi izgledao kako danas izgleda, a ocenio je i da je lider SPS Ivica Dačić „drugi Tito u Srbiji“.\n„Mi smo koalicija koja ne laže, i koja nikada nije izdala svoje građane i Srbiju. Mi smo državotvorna, a ne kumovska koalicija i trajaćemo bar još 100 godina“, rekao je Marković.\nPo njegovim rečima, koalicija SPS-JS ima najboljeg kandidata za gradonačelnika, Aleksandara Antića koji „ima veliko iskustvo, zna kako se dovode investitori, nema nijednu mrlju. Otkad je on ministar rudarstva i energetike, nije bilo dana, a da Srbija nije imala struju“, kazao je Marković.\nOn je naveo da će se koalicjija SPS-JS boriti za socijalnu pravdu, zapošljavanje, a protiv „bele kuge“, da će posebno voditi računa o penzionerima.\n„Danas je situacija u Beogradu bolja nego ranije, ali će biti još bolja kada mi pobedimo na izborima. Ovo nisu izbori za predsednika Srbije, već za budućnost Beograda, a mi imamo najboljeg kandidata“, ponovio je Marković.


Krivokapić – Varhelji: Crna Gora prednjači na integracionom putu | Aktuelno\nNa sastanku su razmijenjena mišljenja o aktuelnim prilikama u regionu i procesu imunizacije protiv COVID-19\nBudućnost Zapadnog Balkana je u Evropskoj uniji, a Crna Gora prednjači na integracionom putu, ocijenjeno je na današnjem sastanku predsjednika Vlade Zdravka Krivokapića sa evropskim komesarom za proširenje i susjedsku politiku, Oliverom Varheljijem.\nKrivokapić je izrazio zadovoljstvo zbog ponovnog sastanka sa evropskim komesarom za proširenje i susjedsku politiku i kazao da pojačana dinamika susreta najviših zvaničnika Crne Gore i Evropske unije govori u prilog opredjeljenju obje strane da zajednički doprinose integracionom procesu.\n„Uvjeren sam da će naše aktivnosti dati željeni rezultat, jer je to volja 75% građana Crne Gore prema posljednjim istraživanjima. Naš kurs je jasan. Želimo članstvo u Evropskoj uniji, nemamo i ne tražimo alternative“, kazao je premijer.\n“Na sastanku su razmijenjena mišljenja o aktuelnim prilikama u regionu i procesu imunizacije protiv COVID-19. Sagovornici su se saglasili da je dinamika imunizacije zadovoljavajuća, te da ohrabruje u kontekstu ispunjavanja očekivanja od predstojeće turističke sezone i oporavka privrede uopšte.\nU tom kontekstu, premijer Krivokapić zahvalio je komesaru Varheljiju na podršci koju je EU pružila Crnoj Gori u borbi protiv pandemije i izrazio uvjerenje da su institucije u Crnoj Gori i ovom prilikom opravdale status zemlje kao pouzdane države kandidata, odnosno buduće punopravne članice EU”, saopšteno je iz kabineta premijera.\nKrivokapić: Nadam se da ćemo se radovati medaljama\nCRNA GORA Aktuelno - 23.07.2021-16:55\nPremijer Zdravko Krivokapić prisustvovao je otvaranju Olimpijskih igara u Tokiju. "Imao sam čast da prisustvujem otvaranju Olimpijskih igara u Tokiju. Pozdravljam napore organizatora koji su...


BiH dobila organizaciju EYOF-a 2019. godine – Magazin Plus\nHome/BiH dobila organizaciju EYOF-a 2019. godine\nBiH dobila organizaciju EYOF-a 2019. godine\nNakon što je BiH oduzeta organizacija EYOF-a Evropskog olimpijskog festivala mladih 2017. godine, koji je ujedno trebao biti i najveći sportski događaj u BiH nakon Zimskih olimpijskih igara 1984. godine. BiH je ponovo dobila priliku da organizira jednu ovako veliku manifestaciju, jer će BiH biti domaćin EYOF-a za 2019. godinu.\n– Verificirali smo zamjenu EYOF-a za 2019. tako da smo ponovo domaćini Evropskog olimpijskog festivala mladih potvrdio je ovo za “Avazov portal” Marijan Kvesić, redsjednik Olimpijskog komiteta Bosne i Hercegovine.\nDanašnjem sastanku u Pragu su prisustvovali gradnonačelnik Istočnog Sarajeva Nenad Samardžija, dogradonačelnik Sarajeva Ranko Ćosić, Samir Avdić, direktora EYOF-a 2017, te još predstavnici 50 zemalja.\n– Ovo je za nas izuzetno važno koristim ovu priliku da vse zahvalim Predsjedništvu koje je svojim aktivnostima stovrilo pozitivnu klimu i pomoglo ovome što smo danas ostvarili. Također koristim ovu priliku da se zahvalim i Vijeću ministara BiH, te Olimpijskom komitetu Turske koje prihvatilo zamjenu termina organizacije EYOF-a – kazao je Kvesić.\nAutor: J. Be. – avaz.ba\nUz vojne počasti sahranjeni nastradali vojnici


BiH - deste godina posle Dejtona\nPOLITIČKE (NE)PRILIKE U RS: POLITIČKA KLACKALICA NA LEĐIMA NARODA\nTek što su se glavni politički akteri u Republici Srpskoj zahuktali u uveravanju široke javnosti kako su se složili oko minimuma nacionalnih interesa ispod koga neće ići u tekućim pregovorima o “reformi Ustava BiH”, iz vladajućih partija SDS-a i PDP-a obznanili su da je među njima došlo do krupnih nesporazuma. Elem, koji dan pred sâm kraj 2005. godine Partija demokratskog progresa objavila je da više nema nameru da podrži bilo šta što Vlada RS predloži Narodnoj skupštini RS, pa ni republički budžet za 2006. godinu. To je značilo da je manjinska vlada, koju vodi SDS-ov čovek Pero Bukejlović, izgubila podršku većine od ukupno 83 poslanika u Parlamentu Srpske, pa je Bukejlović, nakon dva dana rasprave o predlogu budžeta, zaključio kako je za vladu bolje da povu č e svoj predlog budžeta. Tako je RS ušla u novu godinu i bez budžeta i bez ozbiljnih naznaka ko će činiti novu skupštinsku većinu…\nBudžet, političari i/ili politikanti\nOvo je prvi put u poslednjih deset godina da RS ulazi u novu godinu bez usvojenog budžeta, a za utehu onima koji se tome ne mogu načuditi služi jedino činjenica da su u novu godinu bez novog budžeta ušle i vlasti u Federaciji BiH i vlasti koje vode zajedničke institucije BiH. Tako da ni u Federaciji BiH, a ni u Parlamentu BiH nije jasno kako će do kraja ove godine izgledati (do)sadašnje koalicije. Stvari će, naravno, biti mnogo jasnije pošto u septembru ove godine budu održani redovni izbori za entitetske i zajedničke institucije na kojima ćemo, najverovatnije, dobiti nešto drugačiji raspored političkih snaga u RS i BiH.\nU ovom trenutku se može ozbiljno sumnjati da je približavanje izbora ključni razlog rezolutnog odlaska PDP-a u “opoziciju” u RS, pošto u poslednjim relevantnim istraživanjima javnog mnjenja proteklih meseci PDP beleži osetan pad podrške među biračima. U PDP-u su, naravno, svoj potez obrazložili malo drugačije: puko im je film, rekli su, jer je SDS-ova vlada Pere Bukejlovića “usporila evroatlantske procese u RS” koje je PDP sa svoje dve prethodne vlade vodio, sve uz podršku SDS-a. Šta to konkretno znači, niko iz PDP-a, međutim, nije ni pokušao ozbiljno da razjasni. Ozbiljne razloge iz PDP-a nisu navodili ni kada su odbijali da podrže vladin predlog budžeta za 2006. godinu, čak i kada su sindikati tražili od poslanika da usvoje taj predlog budžeta, prosto zato što je predlogom predviđeno malo ali za budžetske korisnike dragoceno povećanje plata. Usvojite budžet pa onda rušite vladu, ili izaberite odmah novu vladu i usvojite novi budzet - poručivali su i najveći kritičari vlade Pere Bukejlovića među predstavnicima sindikata i penzionera. Njihovi argumenti nisu previše doticali ni poslanike SNSD-a, koji su ionako čekali prvu priliku da obore Bukejlovićevu vladu. No, nisu je srušili odmah, valjda zato što odmah nisu ni imali “magičnih” 42 poslanika, pa su taj posao ostavili da dovrše do kraja januara.\nSDS i PDP: brak iz računa, račun bez krčmara\nU tom poslu SNSD će imati pomoć novopečenih “opozicionara” iz PDP-a, kojima se, s jedne strane, toliko smučila vlast u RS da uopšte nemaju nameru da formiraju novu vladu ni sa SNSD-om ni sa bilo kim drugim, ali, s druge strane, nemaju nameru ni da povlače svoje kadrove iz upravnih odbora javnih preduzeća koja su pod kontrolom sadašnje Vlade RS niti svoje ljude sa mesta pomoćnika ministara u toj istoj vladi. Biće da je to logična posledica okoštalosti PDP-a u vlasti, u kojoj se ta partija nalazi od samog osnivanja: na prvim izborima, nakon osnivanja 2000. godine, PDP je ušao u parlament, a zatim odmah i u vlast i u Banjaluci i u Sarajevu.\nU Sarajevu su se novopečeni “opozicionari” iz PDP-a ustoličili evo već šestu godinu i tamo nikako ne nameravaju da budu opozicionari. Što bi, uostalom, to činili kada sa samo jednim poslanikom u Parlamentarnoj skupštini BiH PDP-ovci zauzimaju dve ministarske funkcije, od ukupno devet u Savetu ministara BiH: vođa PDP-a Mladen Ivanić već četvrtu godinu je i ministar inostranih poslova BiH, a njegovog kolegu Branka Dokića ni nedavno izrečena pravosnažna presuda nije prekinula u obavljanju skoro pa četvorogodišnjeg mandata na funkciji ministra za transport i komunikacije BiH. Dokić je, istina, osuđen “samo” na novčanu kaznu zbog neregularnosti u Ministarstvu saobraćaja i veza RS, na čijem je čelu bio do pre neku godinu. Pa, kad je kaznu platio, on je komotno nastavio da ministruje na nivou BiH, što se do sada pod uvek “budnim okom” Pedija Ešdauna nije događalo ni sudskim optuženicima među političarima, a kamoli osuđenicima. Da je vlast-slast i za ljute eksperte, kako se najčešće predstavljaju u PDP-u, pokazuje i to što pored Ivanića i Dokića u Savetu ministara BiH ima još kadrova te partije, što na funkcijama zamenika ministara, što raznih savetnika i ko zna gde još u “saveznoj” administraciji.\nOčito je, dakle, da Ivaniću i društvu ministara, zamenika i savetnika ni na kraj pameti nije da iz tako lagodne pozicije odu načisto u opoziciju, pa su “u pomoć” pozvali SDS da ih u Sarajevu smeni zajedno sa zajedničkim partnerima iz SDA i ostalima koji još uvek čine poslaničku većinu u Parlamentu BiH - HDZ-om i Strankom za BiH. Rezon Ivanića i društva više je nego jasan: mi dobrovoljno nećemo iz vlasti sa vama, već vi nas izbacite ako hoćete!?\nSDS-u to, naravno, ne pada na pamet jer su svesni da ih PDP tim potezom gura u otvoreno savezništvo sa SDA zarad golog opstanka na vlasti, tim pre što u SDS-u ne vole da pominju da su u skupštinskoj većini sa SDA, a još manje vole da pričaju da i SDS ima svoje ljude u Savetu ministara BiH. Tako nekako je vođa SDS-a Dragan Čavić odgovarao na pozive vođe PDP-a Mladena Ivanića pre godinu dana da PDP i SDS zajedno povuku svoje kadrove iz Saveta ministara BiH i tako uskrate dalju podršku Savetu, nakon što su vlasti RS, maltene, bile ucenjene da prihvate model “reforme policije”, koji je kreirao predsedavajući Savet ministara Adnan Terzić uz asistenciju Pedija Ešdauna. Kada je, dakle, Čavić elegantno odbacio Ivanićevu ponudu, ni Ivanić nije (p)ostao principijelan: povukao je ostavku i ostao u vlasti u Sarajevu u zamenu za podršku SDS-ovoj vladi u Banjaluci, a i SDS je ostao u vlasti u Sarajevu, održavajući svoju vladu u Banjaluci, uz pomoć aparata PDP-a.\nPrisustvo nekoliko SDS-ovih ljudi na funkcijama zamenika ministara i savetnika u ministarstvima na nivou BiH, kao i dosadašnja podr š ka poslanika SDS-a ključnim odlukama Saveta ministara BiH, ne mogu SDS ni pod kakvim uslovima svrstati u opozicione partije na nivou BiH, ma koliko se vođa SDS-a Dragan Čavić i tada i kasnije trudio da poteze SDS-a u Sarajevu javnosti prikaže kao rad samostalne manufakturne radionice, koja razmenjuje svoje rukotvorine sa SDA i HDZ-om samo kad im se poklope interesi. Naravno, interesi tri “najnacionalnije” partije među Srbima, Bošnjacima i Hrvatima redovno se razilaze po pitanju načina na koji treba da funkcionišu zajedničke institucije BiH, ali mnogo manje suštinskih razlika po istom pitanju nema ni među svim ostalim partijama, čije su centrale u Sarajevu, odnosno u Banjaluci ili u Mostaru. Iz te perspektive, podršku i učešće SDS-a u izvršnoj vlasti u Sarajevu i u Banjaluci u proteklih pet godina ne bi trebalo posmatrati kao politiku lošu samu po sebi. Međutim, SDS-ov pristanak na varijantu igre koju kreiraju međunarodni predstavnici u Sarajevu tako da igračima gotovo i ne ostavljaju prostora za kritiku kreatora, donosio je najviše popularnosti vođi SDS-a Draganu Čaviću u međunarodnim krugovima, ali je SDS-u lagano padao rejting u RS. Dok su se, naime, Čavić i ostale vođe bavili “reformisanjem SDS-a”, po strogom diktatu međunarodnih faktora u BiH, SDS je četvorogodišnjom nekritičkom podrškom “politici tranzicije” u RS, koju je vodio PDP od 2000. do kraja 2004. godine, gubio malo po malo podršku među sve većim brojem gubitnika tranzicije. Doživljavajući pred strancima preobražaj od “ultranacionalističke” u “umerenu nacionalnu” partiju, SDS je olako previđao posledice svoje prećutne podrške privatizaciji, koja je za sobom ostavljala najčešće (polu)mrtva preduzeća i sve veći broj radnika na ulici, a ni sumnje u kriminalne radnje u privatizaciji nisu manjkale. Kada je PDP-ova vlada, koju je vodio Dragan Mikerević, podnela ostavku, u SDS-u su sami rešili da pokušaju da počiste nered zaostao iza “politike tranzicije”, što je, u najmanju ruku, bilo previše ambiciozno.\nZa proteklih godinu dana SDS-ove vlade koju je vodio Pero Bukejlović nije bilo značajnijeg pomaka u pokušajima ekonomskog oporavka u RS, a još manje pomaka bilo je u rasvetljavanju privatizacijskih afera iz vremena Ivanićeve i Mikerevićeve vlade. Šta više, kad je “pukla tikva” između SDS-a i PDP-a, sâm premijer Bukejlović indirektno je ukazao na to da je SDS prećutno tolerisao neregularnosti u privatizaciji koja se odvijala pod patronatom PDP-ovih “eksperata”. ”Imam dokaze kako je i šta rađeno u vladi u kojoj sam bio ministar”, rekao je doslovce Bukejlović, aludirajući na period 2000-2002. godine kada je bio ministar energetike u Vladi RS, koju je vodio Mladen Ivanić. Iako Bukejlović još nije izneo nikakve dokaze, a niko ga ni iz tužilaštava do sada nije pitao kakvim dokazima raspolaže, njegova “opaska” upućuje na sumnju da je SDS prećutno pristajao na štošta što su smišljali PDP-ovi “eksperti”, samo još ne znamo kolika je bila cena dosadašnjeg ćutanja u SDS-u.\nS druge strane, na izazove prenosa nadležnosti RS na nivo BiH, Bukejlović i njegovi ministri pokušavali su da odgovaraju i kritički i konstruktivno, za razliku od prethodnih PDP-ovih vlada iz kojih se pune četiri godine gotovo ni reč javne kritike prema kreacijama iz kabineta Pedija Ešdauna nije mogla čuti. Ali, snažna podrška SDS-a u kakvim-takvim konstruktivnim i kritičkim stavovima Bukejlovića i njegovih pojedinih ministara izostajala je i/ili kasnila. No, ni sâm Bukejlović neće ostati upamćen kao premijer koji izgara za stavove koje brani. Može biti da su Bukejlović i njegovi ministri trošili puno energije na pomirenje “konceptualnih razlika” sa predsednikom RS i SDS-a Draganom Čavićem i onima koji smatraju da upravo Čavić najbolje zna kud treba da ide SDS i RS. Ali, previše energije u SDS-u gubilo se u unutarstranačkim trvenjima i samo je raskid koalicije sa PDP-om amortizovao lične sujete i unutarstranačke “konceptualne razlike” u SDS-u. A te razlike su ponekad bile tako velike da su svi mogli jasno videti da je vođa SDS-a po nekim stavovima bio mnogo bliži vođi opozicije Miloradu Dodiku nego svojoj vladi, kao što je bio slučaj u “reformi policije”, a donekle i u “reformi odbrane”.\nPolitičari i birači\nSve ovo vreme stavovi vođa SDS-a, PDP-a i SNSD-a nisu se međusobno bitno razlikovali kada je reč o viđenju opstanka ustavnopravnog statusa RS u okviru BiH: koliko god sada zajedno brane poslednje elemente suštinske autonomije RS, toliko su proteklih godina manje-više podjednako doprineli osipanju nadležnosti entiteta čiji su autentični predstavnici.\nPoslednjih godina, zapravo, politička borba među najsnažnijim partijama u RS svela se na partijsku borbu za raspodelu moći na političkoj sceni, odnosno na bitku za što širu podršku birača među građanima RS i ono malo srpskih povratnika u Federaciju BiH. Ali, moć partijskih službenika rasla je srazmerno rastu siromaštva građana. Ozbiljne procene govore da četvrtina stanovništva i u RS i u Federaciji BiH živi ispod granice siromaštva, a da još najmanje toliko ljudi živi na samoj granici siromaštva. Zbog toga ne čudi podatak da bi skoro polovina Srba, baš kao i Bošnjaka i Hrvata, najradije otišla u beli svet “trbuhom za kruhom”, govore nedavno sprovedena istraživanja javnog mnjenja u BiH.\nU takvom ambijentu petogodišnji boravak SNSD-a u opoziciji izoštrio je sluh u toj partiji za životne probleme stanovništva, pa SNSD u javnosti najčešće pledira na “sređivanje” takve socijalno-ekonomske situacije, daleko više i češće nego SDS, sem ako se izuzme način na koji je to činila vlada Pere Bukejlovića. U takvoj situaciji SDS i PDP postigli su autogolove prihvatanjem nerazumnog zahteva stranaca u BiH da se uvede porez na dodatu vrednost sa jedinstvenom stopom od 17 odsto. Opozicija i ekonomisti tražili su uvođenje i druge, ni že stope za osnovne životne namirnice, ali stranci su ostali neumoljivi, a vlasti, među kojima SDS i PDP, slepo su ih sledile u „objašnjenju“ da je sa jedinstvenom stopom lakše obračunavati PDV!? Tako je BiH od 1. januara ove godine postala jedina zemlja u Evropi sa jedinstvenom stopom PDV-a, u kojoj je, praktično, luksuzna roba za imućne građane pojeftinila, a osnovne životne namirnice postale još skuplje za ionako osiromašeno stanovništvo.\nO PDP-ovim projekcijama “ekonomskog oporavka” najupečatljivije govori statistički podatak, do kojeg, kako pomenuta istraživanja javnog mnjenja govore, birači u RS ponajviše drže: kada je PDP 2000. godine zaposeo vlast u RS, “prognozirao” je da će sa njihovim “ekonomskim reformama” biti otvoreno novih 40.000 radnih mesta, ali je četiri, odnosno pet godina kasnije u RS bilo čak 50.000 više nezaposlenih. SNSD je, dakle, u percepciji stanovništva u prednosti nad SDS-om i PDP-om usled petogodišnje udaljenosti od svih ključnih poluga vlasti u RS, pa se ne može ni smatrati odgovornim za lošu socio-ekonomsku situaciju u RS. Takođe, sudski epilog u kojem je oborena optužnica protiv Milorada Dodika, podignuta zbog malverzacija iz perioda kada je bio premijer RS, dodatno je ojačao Dodika i njegovu partiju i podigao im rejting u RS.\nSvi u opoziciji !?\nNa talasu opšte popularnosti Dodik je rešio da obori Bukejlovićevu vladu, i to verovatno neće biti suviše teško učiniti. Međutim, daleko je neizvesnije hoće li Dodik imati podršku da napravi vladu po svom ukusu od istog onog broja poslanika koliko ima za rušenje Bukejlovićeve vlade. Elem, za obaranje ove vlade među srpskim partijama prijavili su se PDP, dva poslanika Socijalističke partije (SP), tri poslanika Demokratskog narodnog saveza (DNS) i jedan poslanik Srpske radikalne stranke “Vojislav Šešelj”, a podršku tom poslu najavile su “probosanske” partije - SDA, Stranka za BiH, Socijaldemokratska partija BiH i Nova hrvatska inicijativa, koje sve zajedno imaju dvanaest poslanika. Uz SDS-ovu vladu ostali su samo tri poslanika Srpske radikalne stranke RS, šest poslanika parlamentarne grupacije pod nazivom “Klub Centra” koja okuplja male partije sa po jednim poslanikom, kao što su Penzionerska stranka, Demokratska stranka, Demokratsko-patriotska stranka itd.\nKao i mnogo puta pre, ko će pretegnuti na političkoj klackalici opet zavisi od najmanjih partija čiji je opstanak u parlamentu nakon narednih izbora krajnje neizvestan. Među partije za koje se može sa velikom sigurnošću tvrditi da će imati nešto duži rok opstanka u parlamentu mogu se ubrojati samo SP, DNS i dve radikalne stranke; socijalisti su sada pozicionirani na levom centru, a DNS i radikalne frakcije pozicionirale su se na desnom centru gde formalno dominira SDS. PDP se predstavlja kao “partija demokratskog centra” i jedina je iz RS primljena u članstvo Evropske narodne partije. Najtešnje veze PDP ostvaruje sa britanskim konzervativcima, dok SDS uglavnom komunicira sa švedskom “Modera- tom”. Između dve frakcije SRS-a gotovo da i nema razlike u tvrdoj nacionalnoj retorici kojom se služe, ali razlike ima na delu. Frakcija koja nosi ime Vojislava Šešelja do sada nikada nije podržala nijedan zakon u Parlamentu Srpske kojim su prenošene nadležnosti RS na nivo BiH, a ima podršku centrale u Beogradu, dok je SRS bez Šešeljevog imena ostala da važi uglavnom kao satelit SDS-a i bez podrške beogradskih radikala. DNS je verovatno jedina frakcija koja ima snažniju perspektivu od partije od koje se svojevremeno otcepila; od “matičnog” SNS-a, koji je svojevremeno osnovala Biljana Plavšić, danas je ostalo svega nekoliko opštinskih odbora i jedan poslanik u Parlamentu Srpske, dok se većina članstva utopila u Dodikov SNSD. Kao i Šešeljevi radikali, ni DNS nikada nije podržao prenos entitetskih nadležnosti na nivo BiH, ali je, za razliku od svojih radikalskih kolega, uvek bio prihvatljiviji sagovornik međunarodnim predstavnicima. No, stranci u BiH odnedavno više ne pitaju male partije za mišljenje jer su “mali” skloniji zatezanju više od “velikih”, prosto zato što nemaju mnogo šta da izgube, za razliku od “velikih”. Tako, uprkos kako-tako iskazanoj političkoj principijelnosti, ”mali” ostaju tu gde jesu, na sreću “velikih”. Od malih “srpskih partija” na levici su pored SNSD-a, koji je primljen u Socijalističku internacionalu, ostali jedino socijalisti, specifični otkako ih je pre desetak godina osnovao Slobodan Milošević. Od “patriotske alternative” Karadžićevom SDS-u socijalisti su danas postali partija koja je prva iz svog imena uklonila naziv RS (više nisu SP RS, već samo SP), a tek u poslednjih godinu-dve dana preferiraju izrazito socijalne teme, ali ne tako ubedljivo kao što to čini njihov prvi levičarski kolega Dodik. Deo socijalista već je pre nekoliko godina prišao Dodiku, dok se preostali i dalje dele na one koji su bliže SNSD-u i one koji se drže na distanci od socijaldemokrata.\nE, sad, ko će u vlast, a ko u opoziciju među pobrojanim malim i velikim partijama - neće se znati možda ni do jeseni ove godine. Dodik je krenuo u ru š enje vlade tek da dokaže da vlada nema skupštinsku većinu, a vladu će formirati samo ako bude prihvaćen njegov koncept. U konceptu se kao jedna od ključnih tačaka pominje revizija privatizacije oko 60 firmi iz vremena vlasti PDP-a, o čemu PDP treba, kako kažu, da razmisli. Tu reviziju bi vrlo rado podržao SDS, ali samo iz opozicije. SDS je čak najavio da će i u Parlamentu BiH načisto otići u opoziciju, a da li će to ići po PDP-ovom receptu kao u RS, ili će samo poslanici u opoziciju a zamenici ministara i savetnici ostati i dalje u vlasti - ostaje da vidimo. Ako ne dobije podršku za svoj koncept, koji će izložiti tek kad obori vladu (!?), i Dodik će ostati u opoziciji, tako da RS ima dobre izglede da ostane jedino mesto na kugli zemaljskoj gde su svi u opoziciji jedni drugima. To je, je li, najisplativije u izbornoj godini, a dotle može da vlada i vlada Pere Bukejlovića - u tehničkom mandatu.\nSuštinski, neće se mnogo šta promeniti jer su sudbinske odluke za RS i do sada donosila uglavnom samo tri čoveka - Dragan Čavić, Milorad Dodik i Mladen Ivanić, a njihovi poslanici su te odluke kasnije samo verifikovali. Sada se menja samo to što će sva trojica da donose ključne odluke iz “opozicije”, što je za njih više nego dobra pozicija. Elem, ako im neko kaže da su odgovorni za kreiranje nacionalno-ekonomske politike RS, svako među njima na svoj način može bez veće griže savesti da kaže: pa što mi, mi smo u opoziciji?!\nMožda bi, kao u onom crtaću, sve bilo drugačije da je Pero (Bukejlović, op.a.) na vreme otišao u policiju - da se na početku svog mandata, a ne sada na kraju, bavio izradom zakona o utvrđivanju porekla imovine, pa do sada u kasicu za socijalne potrebe stanovništva RS ubacio malo parica iz džepova (po)ratnih ekstraprofitera. Tad bi i narodu malo laknulo. Ovako, većina stanovništva ostaće “zabavljena” pukim preživljavanjem, čime je ostavljen bezgranični prostor za politikantsku polemiku između “opozicionara” i opozicionara.


Dodik za DW: Nisam protiv nezavisnosti Kosova, ali to trebaju riješiti Priština i Beograd - Klix.ba\nPredsjednik Republike Srpske Milorad Dodik kazao je u intervjuu za Deutsche Welle kako nije protiv nezavisnosti Kosova, ali da je to pitanje koje trebaju riješiti Priština i Beograd.\nIstakao je da bi, u slučaju da Srbija prizna nezavisnost Kosova, sljedeće pitanje bilo zašto ne može i Republika Srpska.\n"Ako se Beograd odluči za to i kaže, govorim hipotetički, Kosovo je država, zašto onda RS nije država i zašto ne bi bila priznata? Nama je opterećenje što je Srbija ostala u politici očuvanja teritorijalnog integriteta. Da je Srbija u trenutku kada se Kosovo odvojilo rekla OK, mi bismo se sigurno tada odvojili", kazao je Dodik.\nPonovio je kako smatra da je BiH "propala država" i da RS nema koristi od nje te da to nije stvar ljubavi ili mržnje, već života. Naglasio je kako nije spreman raspisati referendum o nezavisnosti po cijenu oružanog konflikta, a da Bakir Izetbegović nema moć da oružano interveniše u RS-u.\n"Predsjedništvo BiH i Vijeće ministara moraju donijeti takvu odluku. Nisam čovjek za nasilje, ali branim svoje stavove. Ja vjerujem da će se BiH sama raspasti zbog nepostojanja unutrašnjeg dogovora", kazao je Dodik.\nOdgovarajući na pitanja pred sami kraj intervjua, Dodik je kazao kako sanja o raspisivanju referenduma o nezavisnosti te da bi to proveo ako ima jedan promil šanse. Također, na pitanje treba li se formirati treći entitet u BiH odgovorio je: "Što da ne".\nKazao je i kako ne strahuje od novih konflikata u BiH te da predstavnici vlasti trebaju razgovarati i postići dogovor za dobrobit svih naroda.\n"BiH ima Ustav, poštujmo Ustav i razgovarajmo o tome da uspostavimo osnovne elemente kako bi svi u njoj bili podjednako zadovoljni ili nezadovoljni i kako bi dijelovi od kojih se BiH sastoji bili na usluzi građanima. Ali, mi smo izgubili ogroman novac jer neće da se dogovore da zaštite domaću proizvodnju, a ja već 10 godina to pokušavam dogovoriti. Šta treba, da čekam još 10?", rekao je Dodik.\nNa kraju je dobio kartu na kojoj su ucrtane granice država Balkana i na pitanje kako bi ta mapa mogla izgledati u narednim godinama, Dodik je napravio liniju RS-a u BiH i prekrižio granicu sa Srbijom te je odvojio Sjever Kosova.\n"Republika Srpska će ostati. Kao Vojvodina", rekao je Dodik odgovarajući na pitanje da li pod skicom smatra da će se RS pripojiti Srbiji te je nacrtao i Herceg-Bosnu.\nRepublika Srpska Milorad Dodik Priština intervju Deutsche Welle nezavisnost


Petnaest godina „Reforme javnih finansija u Srbiji“ › Made-in-Germany.rs\nPetnaest godina „Reforme javnih finansija u Srbiji“\nZa sprovođenje reformi Srbija je od Nemačke dobila 1,8 milijardi eura razvojne pomoći, rečeno je juče na svečanosti povodom 15 godina GIZ-ovog projekta „Reforma javnih finansija u Srbiji“.\n– Dobro upravljanje u oblasti finansijskih pitanja je jako bitno u procesu pristupanja Srbije Evropskoj uniji, što Nemačka podržava, a što je i kancelarka Angela Merkel juče istakla nakon susreta sa predsednikom Srbije Aleksandrom Vučićem – izjavila je Katrin Čiganovski iz Ambasade Nemačke u Beogradu.\nOna je podsetila da je ovaj projekat doprineo uvođenju sistema poreza na dodatu vrednost (PDV) u Srbiji 2005. godine, zahvaljujući čemu su generisani prihodi od 35 milijardi eura, koliko iznosi prošlogodišnji BDP Srbije. Težište projekta nakon toga je usmereno na proširenje mera u oblasti budžetske kontrole i jačanja Poreske uprave, navela je Čiganovski, a prenosi agencija „Tanjug“.\n– Ovaj projekat se danas završava, ali će ga već sutra zameniti novi pod imenom „Reforma javnih finansija – finansiranje agende 2030.“, čime će se nastaviti saradnja sa dosadašnjim partnerima, Ministarstvom finansija Srbije, Poreskom upravom, Državnom revizorskom institucijom i mnogim drugim državnim institucijama – objasnila je Čiganovski i poručila da Srbiji preostaje još dosta posla na jačanju pravne sigurnosti i vladavini prava.\nPo rečima direktorke Poreske uprave Dragane Marković, rad uprave ide u smeru primene najboljih međunarodnih iskustava zahvaljujući izuzetnoj podršci Nemačke organizacije za međunarodnu tehničku saradnju (GIZ).\n– Tu bih posebno izdvojila podršku na jačanju preventivnog delovanja Poreske uprave, pre svega kroz edukaciju poreskih obveznika, a sve u cilju dobrovoljnog izmirivanja poreskih obaveza, kao i podršku na usavršavanju zaposlenih u Poreskoj upravi – rekla je Markovićeva.\nPredsednik Državne revizorske institucije Srbije (DRI) Radoslav Sretenović je rekao da je GIZ i njihov značajan partner, dok se Mirjana Čojbašić iz Ministarstva finansija zahvalila GIZ-u i Nemačkoj, jer su 2002. godine prepoznali reformu javnih finansija u Srbiji kao prioritetan posao.\nProjekat „Reforma javnih finansija u Srbiji“ je deo programa Nemačke razvojne saradnje koji u ime Savezne Republike Nemačke sprovodi GIZ u saradnji sa Ministarstvom finansija Republike Srbije. Vođa projekta Birger Nere slikovito je objasnio da reform tortu svi vole, ali da je za nju potreban recept, oprema, ljudi, dobar šporet i kvalitetni sastojci, a da se svi ti elementi mogu preslikati i kada se govori o javnim finansijama.\n– Program reformi je recept, sastojci su zakoni koji su prilagođeni međunarodnim standardima i tekovinama EU, kuhinjska oprema i pribor su Ministarstvo finansija i DRI, kuvari smo svi mi koji radimo po upustvima iz recepta, a šporet je društvo, odnosno javnost, koja ponekad zna dobro da zaprži. Neki od nas su nestrpljivi čekajući da se torta ispeče, ali za sve je potrebno vreme. Isto je i sa reformskim procesima, jer se tek na kraju vidi da li je sve uspelo – rekao je Nere i dodao da je za tortu potreban i novac, zbog čega se novi program i zove finansiranje agende 2030.\nOn se obratio okupljenim gostima rekavši da će biti posluženi sa reform tortom, nakon čega je poručio da reforme u Srbiji nisu završene, ali da je važno da Srbija i GIZ nastave zajednički rad prateći postojeći recept.\n– Cilj novog projekta je da se u sistemu javnih finansija utemelje načela transparentnosti, vladavine prava, efikasnosti i orijentisanosti ka potrebama građana u skladu sa standardima EU – rekao je Nere.\nGIZ popisuje nekretnine u Užicu\nAnalitičar „Dojče banke“ hvali reforme u Srbiji!\n„Zakon o predžetvenom finansiranju“\nOd MiG na 02/03/2018 / BLOG, Finansije, Investicije / Ostavite komentar\nDigitalni kokpit za sve Mercedesove modele


Sindikat Sloga: Agencije za zapošljavanje "trampe" radnike kao razmenu dobara - Infobrif\nSindikat Sloga: Agencije za zapošljavanje „trampe“ radnike kao razmenu dobara\nObjavljeno 6.08.2019. u 10:59\nBEOGRAD – Sndikat „Sloga“ ocenio je danas da se Predlogom zakona o agencijskom zapošljavanju dozvoljava da svi poslodavci, sem u državnoj upravi i lokalnoj samoupravi, mogu da iznajmljuju sve svoje radnike preko agencije.\nU saopštenju sindikata navedeno je da aktuelna većina u Skupštini Srbije ne bi trebalo da glasa za predložene propise „i da ne staje na stranu krupnog kapitala, svetskih i domaćih tajkuna, koji radnike ovim zakonom posmatraju isključivo kao robove i zamorčiće, a ne neophodne partnere u stvaranju profita“.\n„Dok u Evropskoj uniji udeo agencijskih radnika u ukupnom broju zaposlenih iznosi u proseku 1,6 odsto, u Nemačkoj 2,2 odsto, Srbija na mala vrata uvodi moderni robovlasnički sistem u vidu iznajmljivanja radnika preko agencija putem takozvanog ‘lizinga’ i njihovu međusobnu ‘trampu’, odnosno kao razmenu dobara“, istakla je „Sloga“.\nTaj sindikat je podsetio da je Ustavnom sudu pre tri godine podneo inicijativu za ocenu ustavnosti tada pripremljenog Nacrta zakona o agencijskom zapošljavanju, ali da se sud i dalje ne izjašnjava i tako, kako je ocenjeno, „otvoreno staje na stranu onih koji radnike najbrutalnije iskorišćavaju mimo zakona i Ustava, a koje bi trebalo da štiti“.\n„Svaka priča o tome kako će Zakon o agencijskom zapošljavanju doneti veću sigurnost radnicima i njihovo bolje sindikalno organizovanje je izlizani kliše, koji smo osetili na svim izmenjenim zakonima, posebno aktuelnom Zakonu o radu, koji je radna prava zaposlenih u Srbiji obezvredio i pokrenuo talase socijalnog egzodusa za boljim životom u razvijene zemlje EU“, navela je „Sloga“ u saopštenju.\nPredlog Zakona o agencijskom zapošljavanju Vlada Srbije je prošle sedmice dostavila Skupštini na usvajanje, a njime je predviđeno da radnici mogu da preko agencije budu iznajmljeni poslodavcu pod uslovom da sa agencijom zaključe ugovor na određeno ili neodredjeno vreme.\nBroj ustupljenih radnika zaposlenih u radnom odnosu na određeno vreme kod poslodavca ne može da bude veći od 10 odsto od ukupnog broja zaposlenih, ali to se ne odnosi na agencijske radnike koji imaju zaključen ugovor na neodredjeno vreme sa agencijom, što znači da poslodavci nemaju nikakvo ograničenje u angažovanju radnika preko agencije sve dotle dok oni imaju ugovor na neodredjeno vreme u toj agenciji.\nUhapšen muškarac koji je ženama sa vrata kidao zlatne lančiće, ako ga prepoznajete javite MUP-u\nNenadić: Vlast ima dovoljno vremena, ako pokaže volju, da se izborni uslovi poprave


DJB: RIK dа omogući grаđаnimа proveru evidencije glаsаnjа\n► DJB: RIK dа omogući grаđаnimа proveru evidencije glаsаnjа\nPokret Dostа je bilo zаtrаžio je od Republičke izborne komisije dа hitno svim grаđаnimа omogući proveru dа li je neko zloupotrebio njihovo birаčko prаvo.\n"Posle brojnih informаcijа o zloupotrebi birаčkog prаvа, indicijа dа mnogi grаđаni nisu uspeli dа iskoriste svoje prаvo jer je neko već glаsаo umesto njih, čаk i presude Uprаvnog sudа u Beogrаdu dа je uprаvo tаkvа zloupotrebа izvršenа u Leskovcu, nа birаčkom mestu 75, neophodno je dа svi grаđаni dobiju mogućnost dа provere dа li je neko zloupotrebio njihovo prаvo ili podаtke preminulih rođаkа", saopštio je danas pokret Dosta je bilo.\nTaj pokret zаtražio je dа se grаđаnimа omogući uvid u evidenciju glаsаnjа nа isti nаčin kаo što su na sаjtu Ministаrstvа držаvne uprаve i lokаlne sаmouprаve ukucаvаnjem JMBG brojа, mogli dа provere dа li su upisаni u birаčki spisаk.\n"Sаmo nа tаj nаčin svi koji sumnjаju dа je u njihovo ime neko drugi glаsаo nа izborimа, mogu doći do relevаnаnte informаcije kojа je preduslov zа korišćenje prаvnih sredstаvа i zаštitu izbornog prаvа zа svаkog grаđаninа", navedeno je u saopštenju.\nOcenjeno je i da sumnje u regulаrnost izborа i gubitаk poverenjа u izborni proces nаjdirektnije ugrožаvаju temelje demokrаtskog sistemа i dovode do sve veće аpstinencije glаsаčа.\n"Svаkа vlаst osvojenа glаsovimа mаnjine ili zloupotrebаmа birаčkog prаvа gubi legitimitet. Zаto je neophodno otkloniti sve sumnje u to dа je predsednik Republike izаbrаn glаsovimа mrtvih ili brutаlnom zloupotrebom birаčkog prаvа, а jedаn od nаjjednostаvnijih metodа je mogućnost provere glаsаnjа", saopštio je DJB.\nGrčki parlament nastavio je raspravu o zahtevu opozicije za glasanje o nepoverenju vladi premijera Aleksisa Ciprasa kako bi se blokirao sporazum s makedonskim vlastima o promeni imena, i trebalo...\nPokret Dosta je bilo (DJB) ocenio je danas da je nestanak novinara Stefana Cvetkovića iz Bele Crkve, koji je istraživao ubistvo lidera Građanske inicijative SDP Olivera Ivanovića, "još...


Novak: "Mogu da se vratim, mentalno sam spreman" - Sportske.net\nNovak: "Mogu da se vratim, mentalno sam spreman"\nNajbolji srpski teniser Novak Đoković u nedelju kreće u pohod na krunu na završnom turniru u Londonu.\nNekadašnji osvajač RG: "Nole ima psihičkih problema"Novak: ''On ZNA da ga ja volim!''Javno priznanje - On ima ''mentalnu blokadu'' kad vidi Đokovića!KONFUZIJA - Noletu prvo mesto kao 'novogodišnji poklon'?Đoković - svi ostali iz grupe 23:0!\nNovak Đoković jeste izgubio mesto najboljeg tenisera na svetu, sada je to Endi Marej, ali nakon završnog turnira u Londonu stvari bi mogle da se vrate na svoje mesto.\nO tome je govorio i Novak Đoković, istakao je da je mentalno spreman da zaigra na ovom turniru i da ima veliku želju da ga osvoji.\n"Postoje periodi u karijeri kada rezultati nisu onakvi kakve priželjkujete. Mislim da je to prilika da postaneš jači, da sedneš i udahneš duboko... Kada se ne osećaš komforno i samouvereno, onda moraš da učiš o sebi. Nekoliko puta sam to uradio i imam veru u sebe da mogu da se vratim.\nZnam šta sam uradio u prethodnih 10 godina i nikako ne mislim da sam blizu kraja. I dalje uživam u tenisu i želim da se takmičim na vrhunskom nivou, to je moja ljubav. Dok držim reket imam želju da budem najbolji i osećam da sam mentalno spreman", rekao je Novak Đoković.\nNole svoj prvi meč igra u nedelju protiv Dominika Tima, a protivnici u njegovoj grupi su još Miloš Raonić i Gael Monfis.\nRačunicu po kojoj bi Novak Đoković mogao da se vrati na prvo mesto ATP liste možete videti OVDE.


LG XBoom Go Pl zvučnici stigli u Srbiju - Domino Magazin\nNaslovna Zabava & Igre LG XBoom Go Pl zvučnici stigli u Srbiju\nLG XBOOM Go PL se udružio se sa Meridianom, vodećim svetskim audio brendom visoke rezolucije, kako bi doneli poboljšani bas, jasnije vokale i izuzetno iskustvo slušanja. Bolja funkcionalnost, elegantan novi dizajn, kompaktna veličina i dugo trajanje baterije (do 24 sata) čini LG XBOOM Go PL savršenim rešenjem za vrhunski audio užitak u pokretu.\nMeridian napredna audio tehnologija pruža zvuk vrhunskog kvaliteta sa dubokim basom, bogatim visokim tonovima i jasnim vokalima. Izuzetan bas se pokreće zahvaljujući funkciji DUAL ACTION BASS (PL7 i PL5) koji koristi pasivne radijatore da dobije zvuk dinamičnih basova i pojača ritam otkucaja koje korisnici mogu da osete i čuju. Za široki stepen zvuka sa odličnim detaljima na višim frekvencijama, model PL7 koristi i dvostruke visokotonce.\nOva postava zvučnika podržava i uparivanje sa više telefona. Kada preuzmete LG XBOOM Bluetooth aplikaciju (dostupna za android i iOS) možete u svega par klikova sa vašeg pametnog telefona direktno upravljati audio konekcijom, vizuelnim efektima, plej-listama, ekvilajzerom i mnogobrojnim drugim funkcijama.\nPrethodni članakTelevizori za konzole – Sony PS5\nSledeći članakEvo kada je slikana poslednja slika Van Gogha


ZAKON O PRIVREDNIM KOMORAMA: Od 1. januara 2017. godine za sve privredne subjekte obavezno članstvo u Privrednoj komori Srbije. Članarina će biti od četiri do 20 puta niža, a oko tri četvrtine preduzeća biće oslobođeno plaćanja. Maksimalna komorska članarina za banke, koje spadaju u kategoriju članica sa najvećim poslovnim prihodom, ubuduće će biti oko 1.500 evra mesečno\nReformisana Privredna komora Srbije (PKS) će od 2017. godine početi da funkcioniše u punom kapacitetu, a obavezna članarina biće smanjena na najniži mogući nivo, izjavio je predsednik PKS Marko Čadež.\nČadež je na zajedničkoj sednici novih odbora za bankarstvo i osiguranje PKS objasnio da je stari obračun članarine bio neodrživ, da su najveće banke, plaćajući na više mesta republičkoj i regionalnim komorama, na ime komorskog doprinosa godišnje izdvajale i do 200.000 evra.\n"Maksimalna komorska članarina za banke (koje inače spadaju u kategoriju članica sa najvećim poslovnim prihodom) ubuduće će biti oko 1.500 evra mesečno, što je i do 11 puta manje nego sada", naveo je Čadež.\nČadež je objasnio da će u okviru jedinstvenog komorskog sistema - jedinstvene PKS funkcionisati svih 16 regionalnih privrednih komora.\nOn je rekao da su novi odbori za bankarstvo i osiguranje formirani u postupku usaglašavanja organizacije PKS sa novim Zakonom o privrednim komorama ("Sl. glasnik RS", br. 112/2015 - dalje: Zakon) i Statutom Privredne komore Srbije ("Sl. glasnik RS", br. 39/2016).\nČadež je podsetio da je PKS po novom Zakonu dužna da da mišljenje prilikom donošenja zakona i drugih propisa, ali i da ih prethodno usaglasi sa svojim članicama.\n"PKS, kao asocijacija koja okuplja i zastupa celu privredu, kompanije iz realnog ili finansijskog sektora, najbolje je mesto za sinergiju aktivnosti i dijalog kompanija iz svih poslovnih segmenata", naveo je Čadež.


Krenuli pripremni radovi na Tiršovoj 2 - Beobuild\nKrenuli pripremni radovi na Tiršovoj 2\nOtvaranjem pripremnih radova počela je izgradnja Univerzitetske dečije klinike “Tiršova 2”, a u ovoj fazi biće izvedeni pripremni i zemljani radovi na obuhvaćenim građevinskim parcelama. Lokacija nove dečije klinike nalaziće se u krugu Kliničkog centra Srbije, na delu uz sam autoput i u neposrednoj blizini postojeće zgrade ove specijalizovane ustanove. Ugovor o izvođenju pripremnih radova potpisan je sa rokom od 210 dana, što znači da bi izgradnja objekta trebala da počne sredinom sledeće godine. Neobično dugačak rok za izvođenje pripremnih radova je ustvari uslovljen činjenicom da se u okviru ove faze gradi pristupna saobraćajnica od petlje kod Hitne pomoči, kao i potporni zidovi koji treba da stabilizuju denivelisan teren ka autoputu.\nObjekti koji su se nalazili na protoru buduće klinike “Tiršova 2” već su uklonjeni, a preostaje da se kompletira raščišćvanje terena, kao i da se pripremi privremena gradilišna infrastruktura koja će biti korišćena tokom realizacije. Planirano je ograđivanje parcele, izgradnja platoa od tucanika, postavljanje privremenih gradilišnih objekata, uvođenje mehanizacije i montiranje 3 toranjske dizalice. Za potrebe obezbeđenja susednih objekata i okolnih saobraćajnica od klizišta predviđa se ankerovana potporna konstrukcija od armirano-betonskih šipova.\nIzgradnja nove saobraćajnice koja će gradilište povezati sa petljom kod Hitne pomoći najkompleksniji je deo ove faze. Ova pristupna ulica jedan je od preduslova u realizaciji, pošto je lokacija za novu zgradu teško dostupna i saobraćajno loše povezana, sa trenutno samo jednim pristupom iz Deligradske ulice. Nova saobraćajnica imaće širinu 10 metara i maksimalni nagib od 10%, a biće usečena u padinu ka autoputu i obezbeđena potpornim zidovima. Dužina buduće saobraćajnice iznosi 356 metara, prelazeći značajnu visinsku razliku od skoro 30 metara između petlje i budućeg objekta.\nKlinika “Tiršova 2” imaće površinu od preko 66.000m2 sa 286 kreveta raspoređenih na 154 bolničkih soba. Ukupna vrednost investicije se procenjuje na 75 miliona evra. U prilogu pogledajte fotografije pripremnih radova koji su u toku.\nTiršova 2 - 3D prikazi idejnog rešenja\nTiršova 2 (foto) - 21. oktobar 2021.


U poslednja 24 sata u Srbiji preminule su još tri osobe od bolesti COVID-19, tako da je njihov ukupan broj 61, izjavila je Darija Kisić Tepavčević, zamenica direktora Instituta Batut u Beogradu.\nOn je na press konferenciji u 15 časova rekla da je do danas 7. aprila za jedan dan, od jučerašnjeg saopštenja, testirano 1.084 osobe, da je 247 novopozitivnih, kao i da je potvrđeno ukupno 2.447 obolelih od korona virusa.\nDarija Kisić Tepavčević navela je da je ukupna smrtnost od korona virusa u Srbiji 2,49 odsto, da je među umrlima 44 muškarca 17 žena, kao i da je prosečna starost preminulih 64,2 godine.\nKako je saopštila, hospitalizovano je 1.349 ljudi, na respiratorima je njih 108, kao i da je do tri sata u utorak posle podne u Srbiji ukupno testirano 9.626 osoba.\nEpidemiolog predrag Kon rekao je da su 8,3 odsto od svih pozitivnih zdravstveni radnici.\n“Kada je reč o zaraženima na Institutu Dedinje, 61 radnik nema nikakve\nsimptome ali će i oni biti udaljeni sa posla jer je to u ovim slučajevima nužno.\nBiće teško ali bolnica mora da nastavi da radi, sa smanjenim ekipama", naveo je Kon.\nOn je objasnio da nije neočekivano da su medicinski radnici zaraženi i dodao da će svi koji imaju simptome biti testirani.\n“U narednim nedeljama virus će biti aktivan i treba što više smanjiti kontakte.\nIzolacija je najvažnija, uključujući sve uvedene mere", rekao je Kon.\nMontažne laboratorije za testiranje na COVID-19, koje su donacija kineskih kompanija, dobiće Niš i Beograd, najavio je Branislav Nedimović, ministar poljoprivrede Srbije. Kako je rekao, u Nišu će se raditi 1.000, a u Beogradu 2.000 testova dnevno.\nU krugu Vojno-medicinskog centra (VMC) Karaburma u Beogradu je toku rekonstrukcija i izgradnja nove bolnice, kapaciteta 70 kreveta, u kojoj će biti smešteni oboleli od COVID-19, saopštilo je Ministarstvo odbrane Srbije.


Završeno takmičenje uz predivan nastup takmičarki Apatina - www.025.rs\nwww.025.rs / APATIN / DRUŠTVO / Završeno takmičenje uz predivan nastup takmičarki Apatina\nZavršeno takmičenje uz predivan nastup takmičarki Apatina\nPosle deset godina, Apatin je imao predstavnike na muzičkom takmičenju „Srbija u ritmu Evrope“. U subotu se u Nišu 22 grada i opštine borilo za pobedu koja pored ostalog obezbeđuje domaćinstvo za narednu godinu.\nNaše predstavnice su nastupale sa pesmom Phänomen koju u originalnom izvođenju peva Helene Fischer. Pevajući na nemačkom jeziku, one su predstavljale pomenutu zemlju Evropske unije.\nTakmičenje je uživo prenošeno na tv Prva, a apatinske devojčice su predivnim nastupom zahvaljujući publici koja ih je podržavala sms porukama, a zatim i glasanjem žirija osvojile 10. mesto.\nPredstavljajući Francusku, pobedila su deca iz Vrnjačke Banje, koji su time stekli pravo da sledeće godine budu domaćini takmičenja.\nVeliko hvala svima koji su na bilo koji način pružili podršku apatinskim devojčicama.


Dačić: Srbija ne može da služi kao vreća za udaranje - | iKos.rs\nDačić: Srbija ne može da služi kao vreća za udaranje\nNjujork - Srbija ne može da služi kao "vreća za udaranje" predstavnicima kosovskih institucija u prilikama kao što je sednica Saveta bezbednosti UN.\nTo je poručio ministar spoljnih poslova Ivica Dačić, istakavši da se Beograd ne boji i da je to što pregovara sa Prištinom, naša snaga, a ne slabost.\n"Koliko god Srbija pokušava da pruži ruku, nemamo kome da je pružimo", rekao je Dačić, u oštrom tonu reagujući na izlaganje kosovske ambasadorke u SAD Vljore Čitaku na sednici SB UN o Kosovu.\n"Srbija nije prisutna na Kosovu od 1999. Pa kakve veze Srbija ima sa vašim unutrašnjim problemima? Vi delite lekcije Srbiji, a znate šta se desilo sa svedocima u slučaju Haradinaj pred Haškim tribunalom. Više nisu živi. Pa je li to saradnja sa Haškim tribunalom?", rekao je Dačić.\n"Govorite i o tome da Srbi maltene nisu ni živeli na Kosovu, da su to bili vojnici i policajci. Pa kako možete tako da govorite? Dobro znate da su Srbi pre nekoliko vekova bili većina na Kosovu, to su istorijske činjenice", naglasio je Dačić obraćajući se Vljori Čitaku.\n"Šta hoćete da kažete - da 200.000 Srba ne treba da se vrate na Kosovo? Nemate pravo to da kažete. Kosovo nije ni vase ni moje, ni albansko ni srpsko, već onih koji tamo žive, tj. građana Kosova, a to su i Srbi", istakao je sef srpek diplomatije.\n"A živi albanska. Ne može da bude albanska nacionalna manjina i vaša i ovih iz Tirane. Vi govorite o pravu naroda na samoopredeljenje, naroda koji je to pravo već iskoristio i ima svoju državu, Albaniju", kazao je Dačić.\n"Ako mislite da se mi toga plašimo, varate se. I to što mi pregovaramo, nije naša slabost nego naša snaga", zaključio je šef srpske diplomatije.\nČitaku je odgovorila da se "Kosovo ne boji da priča svoju priču i da se hvata u koštac sa svojom prošloščhu".\n"Imali smo grozan rat, ali niko ne bi trebalo da pokuša da stavlja znak jednakosti između zločina počinjenih pod pokroviteljstvom države i pojedinačnih akcija", smatra Čitaku.


Vesti online / Srpski informativni portal / Oružje kojim se Rusi ponose\nOružje kojim se Rusi ponose\nSve više zemalja zainteresovano za sistem S-400\nOko kralja Bahreina velika gužva kome ruski ministar odbrane Sergej Šojgu i vice premijer Dmitrij Rogozin lično pokazuju S-400, zenitno raketni sistem na izložbi naoružanja Army 2016. Za kupovinu S-400 već se vode pregovori sa Indijom i Kinom.\nStranim delegacijama poput Bahreina i drugim posetiocima demonstriraju se na obližnjem poliginu Alabino tehničke i borbene mogućnosti tenkova, oklopnih vozila i raketnih kompleksa. Proizvođači kao što je Uralvagonzaovod, jedan od najvećih proizvođača tenkova i oklopnih vozila u svetu, pokazuju i nove modele za koje se nadaju da će se dobro prodavati.\nU 2014. Rusija je izvezla naoružanje u vrednosti od oko 10 milijardi dolara, u 2015. za 13 milijardi, a ove godine predstavnici Rosoboroneksporta su za RIA Novosti izjavili da će vrednost prodatog oružja biti 15 miliajrdi dolara.\n- To je borbeno vozilo pešadije sa topom kalibra 57 miliematara i po svojim karakteristikama značajno je bolje od svega na tržištu sada. Sa velikog rastojanaj probija okopna vozila uključujuća i ona velike mase - kaže Aleksej Križin, Centralni naučni institiut "Burevestnik".\nOvo borbeno vozilo pešadije umesto gusenica ima točkove, što ga čini daleko pogodnijim za pustinjske uslove. Naime, iako je najveći kupac svog ruskog naoružanja ruska vojska, izvoz ruske vojne tehnike i lakog naoružanja za sve rodove vojske se u s poslednjih deset godina utrostučio a pustinjske zemlje su značajni kupci. Najveća promocija na svetkosm nivou je ipak operacija u Siriji.\n- Rusko oružje je više puta pokazalo koliko je efikasno. Svake godine prolazi ozbiljan ispit tokom opštirnih manevara i iznenadnih provera bojeve gotovosti. Sebe je odlično preporučilo i u vojnoj operaciji u Siriji - Sergej Šojgu ruski ministar odbrane\nZenitnoraketni sistem S-400 ruska vojska koristi u Siriji gde je demonstrirala u borbi i karakteristike lovca bombardera SU-34 sa nadimkom Pače. Svet su obišle fotografije ruskih deminera u zaštitnim kombinezonima ruske proizvodnje.\n* VIDEO: Rusi instalirali raketni sistem S 300 i S 400\n* Demonstracija sile: Evo koliko je moćan ruski Iskander-M\n* Novo čudo koje će braniti rusko nebo: Spremite se, stiže S-500!\n- Lakši je, ima veliku otpornost na gelere, i štiti i od proboja, ima sistem hlađenja. Ono je testirano i usavršavano tokom antiterorističkih operacija u Rusiji i korišćeno je u Palmiri - kaže Denis Marčuk, "FORT Tehnologija".\n- Ako se oružije negde primenjuje i pokazuje kao efikasno onda je to mislim velika reklama tog oružja i naše fabrike koja ga pravi - kaže Aleksej Križin, Centralni naučni institiut "Burevestnik".


Nema odluke o uhapšenim u akciji “Gora” | Palelive.com\nPočetna Novosti Aktuelnosti Nema odluke o uhapšenim u akciji “Gora”\nNema odluke o uhapšenim u akciji “Gora”\nOkružno tužilaštvo u Istočnom Sarajevu nije donijelo odluku o određivanju pritvora licima uhapšenim u akciji ”Gora” koja su osumnjičena za zloupotrebe službenog položaja, falsifikovanje isprava i šumske krađe.\n“Za eventualno podnošenje prijedloga za određivanje pritvora okružni tužilac, koji je zadužen za ovaj predmet, na osnovu prijave i stanja u spisu donijeće zakonom propisane odluke i radnje”, rečeno je Srni u Tužilaštvu.\nMinistarstvo unutrašnjih poslova Republike Srpske sprovelo je u ponedjeljak, 17. oktobra, akciju kodnog naziva “Gora” čiji je cilj sprečavanje ilegalne sječe šume, u okviru koje su podneseni izvještaji protiv 16 lica.\nU okviru ove akcije protiv osam odgovornih lica zaposlenih u Šumskom gazdinstvu (ŠG) “Jahorina” Pale, Okružnom tužilaštvu u Istočnom Sarajevu podnesen je izvještaj zbog sumnje za nesavjestan rad u službi i falsifikovanje ili uništavanje službene isprave.\nPolicija je, aktivnostima koje se odnose na dokumentovanje bespravnih sječa na području rejona “Jasenava” u okviru ŠG “Jahorina” Pale, došla do saznanja da su bespravno posječena 6 514 stabla u količini od 8 856,888 metara kubnih bruto drvne mase, vrijednosti 710.218 KM.\nOvim je ŠG ”Jahorina” Pale i preduzeću ”Šume RS” pričinjena imovinska šteta od 1.771 925 KM.\nPUNA PODRŠKA PRAVOSUDNIM OGRANIMA I MUP-u SRPSKE\nJavno preduzeće ”Šume Republike Srpske” saopštilo je da će pružiti punu podršku pravosudnim organima i Ministarstvu unutrašnjih poslova na sprečavanju i otkrivanju svih radnji kojima se nanosi šteta ovom preduzeću i njegovom ugledu i uspostaviti potreban nivo saradnje na tom planu.\nIz ”Šuma RS” ističu da su iz medija saznali da je MUP Srpske dostavio izvještaje nadležnom Tužilaštvu protiv 16 lica koja se sumnjiče ”da su napravila niz krivičnih djela iz oblasti nelegalne sječe šuma”, a među kojima je i određen broj radnika zaposlenih u ovom preduzeću.\nOvo preduzeće je odmah o tom saznanju uputilo predstavnicima Centra javne bezbjednosti Istočno Sarajevo i Okružnom javnom tužilaštvu Istočno Sarajevo zvaničan zahtjev za dostavljanje informacija o podacima o licima iz radnog odnosa koja se nalaze na spisku osumnjičenih za nelegalnu sječu šume.\n“`Šume RS` dolazile su do saznanja u redovnim i vanrednim unutrašnjim kontrolama, tako da će pomenuta informacija poslužiti kao osnov i dodatni izvor saznanja za provođenje postupaka za utvrđivanje disciplinske i materijalne odgovornosti na nivou Javnog preduzeća”, navodi se u saopštenju.\nIz ”Šuma RS” navode da su i ranije, a i sada, u okviru svoje nadležnosti preduzimali mjere za utvrđivanje odgovornosti lica iz radnog odnosa za koja su postojala određena saznanja da su na bilo koji način učestvovala u nelegalnim radnjama, kada je riječ o sječi i prometu šumskih drvnih sortimenata.\nU saopštenju se dodaje da su radnici Šumskog gazdinstva Sokolac dali značajan doprinos u pružanju stručne pomoći službama MUP-a RS u postupku utvrđivanja nelegalnih sječa u Lugarskim rejonima ”Jasenova” i ”Sitnicama”, Privredna jedinica ”Romanija Mokro”, na šumsko-privrednom području koje koristi ŠG ”Jahorina” Pale, ali da u svojstvu stručnih saradnika nisu sačinjavali poseban izvještaj, jer je postupak vodio drugi organ.\nMUP RS proveo je akciju kodnog naziva “Gora”, čiji je cilj sprečavanje ilegalne sječe šume, u okviru koje su podneseni izvještaji protiv 16 lica. U okviru ove akcije protiv osam odgovornih lica zaposlenih u ŠG ”Jahorina” Pale, Okružnom tužilaštvu u Istočnom Sarajevu podnesen je izvještaj zbog sumnje za nesavjesan rada u službi i falsifikovanje ili uništavanje službene isprave, rekla je ranije Srni portparol MUP-a Mirna Šoja.\nPolicija je, aktivnostima koje se odnose na dokumentovanje bespravnih sječa na području rejona “Jasenava”, ŠG “Jahorina” Pale, došla do saznanja da su bespravno posječena 6 514 stabla u količini od 8 856,888 metara kubnih bruto drvne mase, vrijednosti 710.218 KM. “Ovim je ŠG `Jahorina` Pale i preduzeću `Šume RS` pričinjena imovinska šteta od 1.771 925 KM”, precizirala je Šoja.\nPrethodni članakMladi uređuju srednjovjekovnu tvrđavu Đurđev grad\nNaredni članakPeti Međunarodni festival dokumentarnog i kratkog igranog filma ”Prvi kadar”


- Šest članova reprezentacije Srbije pozitivno je na korona virus - saopštio je danas Rukometni savez Srbije (RSS).\nKako se navodi, na redovnom testiranju rukometne reprezentacije Srbije koja se nalazi na završnim pripremama za Evropsko prvenstvo, koje je na programu od 13. do 30. januara u Slovačkoj i Mađarskoj, otkriveno je šest pozitivnih nalaza na virus korona među rukometašima i članovima stručnog štaba.\nPozitivni su reprezentativci Vladimir Cupara i Bogdan Radivojević, kao i četiri člana stručnog štaba - selektor Toni Đerona, trener golmana Dimitrije Pejanović, fizioterapeut Petar Radulović i šef delegacije Milorad Krivokapić.\nKako se dodaje, oni su u dobrom opštem stanju i sa blagim simptomima virusa.\nOtkazuju se i dve kontrolne utakmice naše selekcije uoči Evropskog prvenstva, koje su planirane za 7. i 9. januar 2022. godine sa reprezentacijom Nemačke, radi preduzimanja dodatnih mera i smanjivanja potencijalnog rizika od novog zaražavanja.\nFoto: ФОТО: РСС\nToni Đerona rukometna reprezentacija Srbije EP u rukometu


Termo Flaša Playstation - Gadget 4 Gift prodavnica poklona\nPočetak 5 Proizvod 5 Termo Flaša Playstation\nTermo Flaša Playstation količina\nŠifra proizvoda: 1001 Kategorije: Gejmeri, Hrana i Piće, Nova Godina, Originalni Pokloni, Pokloni za Decu, Pokloni za njega, Pokloni za Rodjendan, Premium Pokloni Oznake: din djarin, mandalorian, termos\nTermo Flaša Playstation pruža zadovoljstvo svežine dok igrate svoju omiljenu igricu ili dok ne dođete na posao, u školu ili dok se vozite kolima.\nSa hladnom belom spoljašnjošću koja je ukrašena Playstation logom u plavoj boji i simbolima dugmića sa džojpeda, trougao, krug, krst i kvadrat i to u srebrnoj boji. Poklopac sa navojem će osigurati da vaše piće ostane sveže i sprečiti prosipanje.\nZvanično licenciran, ovo je odličan, praktičan poklon za svakoga ko je posvećen ovom legendarnom brendu za konzole.\nOva putna šolja je napravljena od nerđajućeg čelika sa dvostrukim zidovima od 450 ml.\nBudite prvi koji će napisati recenziju za „Termo Flaša Playstation“ Odustani od odgovora


Dve trećine mladih želi u inostranstvo - Forum sajta KoZnaZna\nDve trećine mladih želi u inostranstvo\nAutor Tema: Dve trećine mladih želi u inostranstvo (Pročitano 572 puta)\n« poslato: Mart 06, 2020, 01:54:47 posle podne »\nVećina istraživanja pokazuje da između 60 i 70 odsto mladih želi da napusti Srbiju i ode u inostranstvo, u potrazi za poslom i boljim životom, istaknuto je danas na panelu o migracijama mladih koji su organizovali Fondacija Fridrih Ebart i Biznis info grupa.\nDirektor Fondacije Fridrih Ebart u Beogradu Maks Brendle istakao je kako njihovo istraživanje pokazuje da čak 66 odsto mladih želi da napusti Srbiju.\nOn je naglasio da iskustva sa migracijama unutar Nemačke, gde je primetno kretanje stanovnika sa istoka na zapad, pokazuje da uzroci takvih pomeranja stanovništva nisu samo ekonomske prirode.\nDr Danica Šantić sa Geografskog fakulteta naglasila je da je istraživanje koje su oni sproveli pokazalo da više od 40 odsto ljudi razmišlja o odlasku iz zemlje, a da je najviše – čak 50 procenata – mladih od 20 do 25 godina.\nRezultati ovog istraživanja pokazuju da mladi ljudi traže bolje uslove za zapošljavanje i bolje plate, ali i kvalitetnije obrazovanje. Pominje se, takođe, i zdravija životna sredina, stabilne institucije, lične i političke slobode.\nDanica Šantić istakla je i da se smanjuje značaj Beograda u unutrašnjim migracijama u Srbiji, naglasivši da slične probleme sa migracijama imaju i druge zemlje u regionu, poput Hrvatske i BiH.\nDirektor programa za cirkularne migracije – Tačka povratka Ivan Brkljač istakao je da je tema migracija mladih ljudi visoko u agendi Vlade Srbije i podsetio na aktivnosti premijerke Ane Brnabić, koja je organizovala veliki skup sa mladim ljudima iz dijaspore u Beogradu.\nTo je dovelo i do formiranja platforme Tačka povratka, koja stoji na raspolaganju mladima koji žele da se vrate u Srbiju.\nOn kaže da temu migracija, kao važnu za Srbiju, ističu i međunarodne finansijske institucije, a ona je jedna od najvažnijih tema i u kabinetu predsednika Republike.\nGeneralni sekretar Krovne organizacije mladih Srbije (KOMS) Stefan Đorđević ukazao je da mladi nisu dovoljno u fokusu vlasti u Srbiji i da se postavlja pitanje „šta mi nudimo mladim ljudima“.\nOn je ponovio da većina istraživanja govori da 60-70 odsto mladih žele da napuste zemlju, što ne znači da će zaista i otići.\nĐorđević se slaže da rezultatima istraživanja Fiskalnog saveta da nisu samo plate i posao razlog za migracije već mladi ljudi traže kvalitetniji život, sa svim njegovim elementima.\nI pravna zastupnica Ujedinjenih granskih sindikata „Nezavisnost“ Ivana Pavlović smatra da mladi ne odlaze samo zbog plata i poslova, već zbog urušenog sistema vrednosti u društvu.\nOna je upozorila na procenu da bi tržište radne snage u Srbiji do 2050. godine moglo da se smanji za oko 20 odsto.


Nafta poskupela, ali zabrinutost u pogledu tražnje ne popušta\nTanjug 6. juna 2019. 13:59\nLONDON – Cene nafte porasle su danas nakon što su tokom prethodne sesije pale na gotovo petomesečni minimum, ali je raspoloženje i dalje sumorno zbog rastućih zaliha u SAD i zastoja globalne ekonomije.\nCena fjučersa severnomorske nafte „brent” porasla je za 60 centi ili 1,0 odsto na 61,23 dolara za barel, a američke „lake“ nafte (WTI) za 18 centi ili 0,35 odsto na 51,86 dolara, prenosi agencija Rojters.\nObe vrste nafte su juče skliznule na najniže nivoe od sredine januara, na 59,45 dolara i 50,60 dolara, respektivno, usled skoka zaliha u SAD i rerkodne proizvodnje.\nIstovremeno, signali o usporavanju globalne ekonomske aktivnosti intenzivirali su se poslednjih meseci, podstaknuti trgovinskim tenzijama između SAD i Kine, dva najveća potrošača energije na svetu.\nProizvodnja sirove nafte u SAD porasla je na rekordnih 12,4 miliona barela dnevno (bpd) u nedelji do 31. maja, saopštila je juče američka Uprava za energetske informacije (EIA).\nZalihe sirove nafte u SAD skočile su za 6,8 miliona barela u istoj nedelji na 483,26 miliona barela, što je najveći rast rast od jula 2017. godine.\nSlab rast globalne ekonomije vrši pritisak i na perspektive tražnje nafte, zbog čega je banka „Morgan Stenli“ snizila svoju prognozu rasta tražnje za naftom za 2019. godinu sa 1,2 miliona barela dneno na 1,0 milion barela.\nTakođe je srezala projekciju cene „brenta“ za drugu polovinu 2019. godine na raspon od 65-70 dolara po barelu, u odnosu na ranije projektovani raspon od 75-80 dolara.


Vip lansirao Gaming prepaid - novi mobilni paket namenjen gejmerima\nVip lansirao Gaming prepaid – novi mobilni paket namenjen gejmerima\nAleksandar Petković 8. 1. 2018.\nKompanija Vip mobile odnedavno u okviru svoje ponude ima i novu Gaming prepaid SIM karticu, namenjenu mlađoj populaciji, pretežno gejmerima. Korisnici za 500 dinara koliko ovaj paket košta, dobijaju 4GB Interneta i vaučer kod, a samim tim i 350 RP-eva (Riot Points) za League of Legends koje mogu koristiti za kupovinu šampiona, skinova, runa, bustova i slično.\nKako bi aktivirali novu Gaming tarifu, sve što korisnici trebaju da urade jeste da ukucaju *123# i odaberi opciju 1. Nakon toga, dobija se SMS sa RP kodom koji je potrebno uneti u prodavnici popularne igre League of Legends. Naime, RP se može aktivirati i koristiti na nalogu koji je registrovan na EU Nordic i East (EUNE) serverima.\nKako bi saznali nešto više o novim paketima, te zašto se Vip odlučio da se na ovaj način približi gejmerima kao ciljnoj grupi, upitali smo Milana Ilića, Product menadžera iz oblasti digitala i multimedije koji je za Netokraciju izjavio:\nŽeleli smo da kreiramo gejming ponudu koja će biti jedinstvena na tržištu, a kako je League of Legends jedna od najpopularnijih PC igara, jasan je razlog zašto smo želeli da se uključimo. Sa druge strane, identifikovali smo i problem sa kojim se sreću LoL igrači. Ukoliko žele da kupe RP – virtuelnu valutu za kupovinu u okviru igre, mogli su to da urade putem SMS-a ili kreditnom karticom.\nCilj je uključiti Vip u razvoj ‘gaming’ scene u Srbiji\nMilan dodaje da je naplata preko SMS-a igračima često nepovoljna, a kreditne kartice nisu svima dostupna. Na ovaj način, korisnici Gaming prepaid paketa imaju mogućnost da RP dobiju besplatno ili kupe na jednostavan način. Međutim, šta sve korisnik dobija uz ovaj paket?\nGaming prepaid kartica donosi 4GB za Internet i 350 RP-eva. A nakon svake dopune od 500 ili više dinara, korisnici dobijaju besplatnih 350 RP, uplaćeni kredit mogu da koriste na šta žele, minute, SMS, Internet i drugo. Dakle, Gaming prepaid je namenjen korisnicima koji igraju League of Legends, identifikovali smo njihovu potrebu i želeli smo da kreiramo benefit koji je njima relevantan.\nRP (Riot Points) za igru League of Legends može se koristiti za kupovinu šampiona, skinova, runa, bustova i slično.\nInače, pored besplatnih RP-eva, svi Vip korisnici mogu da kupe dodatke od 350RP i 750RP i plate putem postpaid računa ili prepaid kredita. “Na taj način smo omogućili svim LoL igračima da dođu do RP-eva na jednostavan i povoljan način. Bitno je napomenuti i da 4 GB važe sedam dana od dana aktivacije, a koji se mogu koristiti za surf, omiljene društvene mreže ili chat aplikacije, u nacionalnom saobraćaju”, dodaje Ilić.\nNa pitanje Netokracije o planovima kompanije Vip za buduće gejming projekte, naš sagovornik ističe kako se gejming scena u Srbiji razvija i kako je veoma kompetitivna u odnosu na region – te da je svakako interes i želja Vipa da bude deo te zajednice, uz nastojanje da se aktivno uključi i njen razvoj. Gaming prepaid paket, samo je prvi korak, ističu iz ove kompanije.